4. การประกอบธุรกิจของแต่ละสายผลิตภัณฑ์

บริษัทฯ ประกอบธุรกิจหลัก 3 ธุรกิจ ประกอบด้วย

1.  สื่อสิ่งพิมพ์

2.  การจัดงานนิทรรศการ งานแสดงสินค้า และการจัดประชุมสัมมนา

3.  สื่อดิจิตอล และสื่ออื่น

+-----------------------------------------------------------------------+
| 1.  สื่อสิ่งพิมพ์                                                           |
+-----------------------------------------------------------------------+

4.1.1 ลักษณะผลิตภัณฑ์หรือบริการ

บริษัทฯ ผลิตและจำหน่ายสื่อสิ่งพิมพ์ด้านธุรกิจ การบริหารจัดการ
โดยเฉพาะอย่างยิ่งด้านเทคโนโลยีสารสนเทศ (Information Technology: ไอที)
และคอนซูเมอร์อิเล็กทรอนิกส์ (Consumer Electronics) ซึ่งประกอบด้วยนิตยสาร
หนังสือรวบรวมข้อมูลรายปี หนังสือเล่ม (Pocket Book) และสื่อสิ่งพิมพ์อื่นๆ
รวมถึงการจัดกิจกรรมส่งเสริมการตลาดต่างๆ ซึ่งจัดขึ้นโดยทีมงานของฝ่ายสื่อสิ่งพิมพ์ เช่น งาน
“ลองของใหม่กับ iPhone” “ค้นหาความสามารถของ Wave 4 ใน Windows Live ใหม่ล่าสุด”
และ “เติมเต็มชีวิตกับ Samsung Galaxy Tab” เป็นต้น

สินค้าและบริการในธุรกิจสื่อสิ่งพิมพ์ ประกอบด้วย

1. นิตยสาร

ผลิตภัณฑ์หลักของกลุ่มธุรกิจสิ่งพิมพ์ คือการผลิตนิตยสารรายเดือนและรายปักษ์ ซึ่งเป็นนิตยสารไอที
คอนซูเมอร์อิเล็กทรอนิกส์ และนิตยสารด้านธุรกิจและบริหารจัดการ ณ สิ้นปี 2553 บริษัทฯ
ผลิตนิตยสารออกจำหน่ายทั้งสิ้น 5 เล่ม แบ่งเป็นนิตยสารไอที และคอนซูเมอร์อิเล็กทรอนิกส์จำนวน
4 เล่ม และนิตยสารเชิงวิเคราะห์เศรษฐกิจ ธุรกิจและการบริหารจัดการ จำนวน 1 เล่ม
โดยนิตยสารแต่ละเล่มมีลักษณะที่แตกต่างกันดังนี้

1. COMPUTER.TODAY “สนุก ง่าย อ่านได้ทุกคน”

COMPUTER.TODAY เป็นนิตยสารคอมพิวเตอร์รายปักษ์
ที่เสนอเรื่องราวไอทีที่ตอบสนองต่อการใช้ชีวิตในยุคปัจจุบัน อ่านง่ายและนำไปใช้งานได้จริง
ขนาดของนิตยสารมีขนาดเล็ก ทำให้พกพาสะดวก เหมาะกับกลุ่มผู้บริโภคทั่วไป
จากการสำรวจความนิยมของผู้บริโภคที่มีต่อการอ่านนิตยสารเกี่ยวกับคอมพิวเตอร์ ประจำปี 2551
ซึ่งจัดทำโดย สวนดุสิตโพล มหาวิทยาลัยราชภัฏสวนดุสิต
โดยมีวัตถุประสงค์เพื่อศึกษาพฤติกรรมการอ่านหนังสือเกี่ยวกับคอมพิวเตอร์
ความนิยมของนิตยสารคอมพิวเตอร์
ผลจากการสำรวจดังกล่าวพบว่าพฤติกรรมการอ่านนิตยสารเกี่ยวกับคอมพิวเตอร์ของประชาชนส่วนใหญ่อ่านนิตยสารCOMPUTER.TODAY
มากที่สุด และนึกถึง COMPUTER.TODAY เป็นอันดับแรก

2. COMMART “The Ultimate Hardware Guide”

นิตยสาร COMMART เป็นนิตยสารรายเดือน
มีเนื้อหาครอบคลุมเรื่องราวความเคลื่อนไหวทางตลาดไอที บทความทางเทคโนโลยี
ผลการทดสอบผลิตภัณฑ์ใหม่ เคล็ดลับและเทคนิคการใช้งานและรายงานราคาสินค้า
เหมาะกับกลุ่มผู้ใช้งานและผู้ที่ต้องการข้อมูลเพื่อการเลือกซื้อสินค้าไอที
รวมทั้งยังรวบรวมผลการทดสอบผลิตภัณฑ์ใหม่ๆ จากทีมงาน @Lab ซึ่งเป็นทีมบรรณาธิการของบริษัทฯ
ที่มีผลการทดสอบที่น่าเชื่อถือและเป็นกลาง ประกอบกับรายงานราคาสินค้าไอทีกว่า 1,000 รายการ
ซึ่งเป็นข้อมูลจากห้างไอทีชั้นนำของประเทศไทยที่มีการปรับเปลี่ยน (Update) อยู่ตลอดเวลา
เพื่อช่วยเป็นข้อมูลในการตัดสินใจเลือกซื้อสินค้าให้เป็นไปอย่างสะดวกและแม่นยำ นอกจากนี้
ถ้าเป็นนิตยสาร COMMART ฉบับที่ออกก่อนงานแสดงสินค้าไอทีของบริษัทฯ
จะมีการเพิ่มเนื้อหาในการเป็นสื่อประชาสัมพันธ์งานแสดงสินค้ามากขึ้นเพื่อเป็นการกระตุ้นตลาดสินค้าไอที

3. CEMART “Consumer Electronics Buyer’s Guide”

จากการที่บริษัทฯ จะขยายตลาดไปสู่งานแสดงสินค้าคอนซูเมอร์ อิเล็กทรอนิกส์ ในเดือนสิงหาคม ปี
2553 บริษัทฯ จึงได้เปิดตัวนิตยสารรายเดือนฉบับใหม่ชื่อ CEMART
เพื่อใช้เป็นสื่อในการให้ความรู้แก่ผู้บริโภค
โดยเฉพาะอย่างยิ่งในด้านการใช้งานและการเลือกซื้อสินค้าในกลุ่มคอนซูเมอร์อิเล็กทรอนิกส์
เนื้อหาครอบคลุมเรื่องราวความเคลื่อนไหวของตลาดคอนซูเมอร์อิเล็กทรอนิกส์
ผลการทดสอบผลิตภัณฑ์ใหม่ๆ เคล็ดลับและเทคนิคการใช้งาน รวมทั้งรายงานราคาสินค้า
โดยเน้นการใช้รูปภาพเป็นหลักในการนำเสนอ
อีกทั้งยังใช้เป็นสื่อประชาสัมพันธ์งานแสดงสินค้าคอนซูเมอร์อิเล็กทรอนิกส์ ที่บริษัทฯ
วางแผนจะจัดขึ้นทุกปี

4. eLeader “Lead You to Success”

นิตยสาร eLeader เป็นนิตยสารรายเดือนที่วิเคราะห์เจาะลึกธุรกิจ และการประยุกต์ใช้ไอที
โดยมีส่วนผสมของทั้งทฤษฎีและแนวความคิดทางธุรกิจ
บทความทั้งหลายจะมาจากผู้นำธุรกิจจากอุตสาหกรรมต่างๆ ผู้จัดจำหน่ายสินค้าไอที
และที่ปรึกษาชั้นนำทางด้านไอที คอลัมน์ต่างๆ
ได้รับการออกแบบมาโดยคำนึงถึงผู้ใช้งานไอทีและผู้บริหารไอทีเป็นหลัก

นอกจากนี้ยังเพิ่มความเข้มข้นของเนื้อหา โดยเพิ่มนิตยสาร eEnterprise
เข้าไปเป็นอีกส่วนหนึ่งในเล่ม
ซึ่งจะเน้นการรายงานข่าวสารความเคลื่อนไหวแนวโน้มอุตสาหกรรมคอมพิวเตอร์ และไอทีทั่วโลก
โดยผู้อ่านส่วนใหญ่จะเป็นผู้บริหารเทคโนโลยีสารสนเทศระดับสูง (Chief Information
Officer) ขององค์กรภาครัฐ

5. Business+ “The Strategy beyond Strategies”

เดิมชื่อ Business.Com เป็นนิตยสารด้านไอทีธุรกิจ
ซึ่งเน้นการประยุกต์ใช้คอมพิวเตอร์ในเชิงธุรกิจ เนื้อหาจะเน้นหนักทางด้านวิชาการ เทคโนโลยี
การเลือกใช้คอมพิวเตอร์ และการทำธุรกิจในโลกออนไลน์
ปัจจุบันได้ปรับปรุงเนื้อหาและได้เปลี่ยนชื่อเป็น Busineess+
โดยปรับให้เป็นนิตยสารเชิงวิเคราะห์เศรษฐกิจ ธุรกิจ และการตลาด
เนื้อหาครอบคลุมธุรกิจหลากหลายมากขึ้น เช่น ธนาคาร การค้าปลีก การท่องเที่ยว
การสื่อสารและโทรคมนาคม อสังหาริมทรัพย์ โรงพยาบาล รถยนต์ เป็นต้น
รวมทั้งมีการรายงานความเคลื่อนไหวในแวดวงธุรกิจต่างๆ บทสัมภาษณ์ผู้บริหารที่ประสบความสำเร็จ
นอกจากนี้ยังมีกรณีศึกษาธุรกิจและมีการนำเสนอข่าวสารต่างประเทศเพื่อนำมาประยุกต์ให้เข้ากับการประกอบธุรกิจของผู้ประกอบการในประเทศไทย
Business+ เป็นนิตยสารรายเดือน

  -------------------------------------------------------------------------------------------------------
  นิตยสาร            เนื้อหา                                                        กลุ่มผู้อ่านเป้าหมาย
  ----------------- ------------------------------------------------------------ ------------------------
  COMPUTER.TODAY    เสนอเรื่องราวไอทีที่ตอบสนองต่อการใช้ชีวิตในยุคปัจจุบัน                    ผู้บริโภคทั่วไป นักเรียน นักศึกษา
                    อ่านง่ายและนำไปใช้งานได้จริง                                      พนักงานบริษัทเอกชน

  COMMART           เน้นรายละเอียดในการเลือกซื้อสินค้าไอทีทุกประเภท การแนะนำสินค้า          ผู้บริโภคทั่วไป นักศึกษา
                    และการทดสอบสินค้าไอที                                           พนักงานบริษัทเอกชน
                                                                                 ที่มีความรู้ไอทีระดับหนึ่ง

  CEMART            เสนอเรื่องราวความเคลื่อนไหวของตลาดคอนซูเมอร์ อิเล็กทรอนิกส์            ผู้บริโภคทั่วไป นักศึกษา
                    ผลการทดสอบผลิตภัณฑ์ใหม่ๆ เคล็ดลับและเทคนิคการใช้งานต่างๆ              พนักงานบริษัทเอกชน
                    รวมทั้งรายงานราคาสินค้า โดยเน้นการใช้รูปภาพเป็นหลักในการนำเสนอ        

  eLeader &         เป็นการนำนิตยสาร 2 เล่มมารวมเป็นฉบับเดียว โดย eLeader              ผู้บริหาร ผู้บริหารไอที
  eEnterprise       เน้นการวิเคราะห์เจาะลึกธุรกิจ และการประยุกต์ ใช้ไอที                   
                    โดยมีส่วนผสมของทั้งทฤษฎีและแนวความคิดทางธุรกิจ ส่วน eEnterprise       
                    เน้นการรายงานข่าวสารความเคลื่อนไหวแนวโน้มอุตสาหกรรมคอมพิวเตอร์       
                    และไอทีทั่วโลก                                                  

  Business +        นิตยสารธุรกิจวิเคราะห์เศรษฐกิจและธุรกิจกลยุทธ์ บริหาร การจัดการ การตลาด  นักธุรกิจ ผู้บริหารระดับสูง
                    รายงานความเคลื่อนไหวในแวดวง ธุรกิจ                               
                    บทสัมภาษณ์ผู้บริหารบริษัทที่ประสบความสำเร็จ นอกจากนี้ยังมีกรณี ศึกษาทางธุรกิจ  
                    และข่าวสารจากต่าง                                              
                    ประเทศมาประยุกต์ให้เข้ากับการประกอบธุรกิจของผู้ประกอบการในประเทศไทย   
  -------------------------------------------------------------------------------------------------------

2. หนังสือเล่ม (Pocket Book) และสื่อสิ่งพิมพ์ต่างๆ

ผลิตภัณฑ์ในส่วนของหนังสือเล่ม และสื่อสิ่งพิมพ์อื่น ที่บริษัทฯ ผลิตและจำหน่าย จะประกอบไปด้วย

1.  หนังสือรวบรวมข้อมูลรายปี “Business+ Top 1000”
    ซึ่งเป็นหนังสือจัดอันดับบริษัทที่มีรายได้รวมสูงสุดของประเทศไทยจำนวน 1,000 บริษัท
    มีบทวิเคราะห์บริษัทที่มีผลตอบแทนสูงสุด (Top Gain) และต่ำสุด (Top Loss)
    ของแต่ละอุตสาหกรรม การจัดอันดับ 50 บริษัทสูงสุด (Top 50)
    ทั้งในแง่การเติบโตของรายได้ ผลกำไร และอัตราผลตอบแทน บทวิเคราะห์เศรษฐกิจ
    รวมทั้งบทความเกี่ยวกับธุรกิจต่างๆ ที่น่าสนใจ

2.  หนังสือเล่มด้านไอที ได้แก่ หนังสือ Click Today
    ซึ่งรวบรวมเนื้อหาการประยุกต์ใช้งานอุปกรณ์ด้านไอที รวมทั้งเคล็ดลับและเทคนิคการใช้งาน
    (Tips & Techniques) ต่างๆ โดยบริษัทฯ ผลิตและจำหน่ายหนังสือเล่มด้านไอที
    โดยจะออกวางตลาดพร้อมงานแสดงสินค้า COMMART ที่จัดในกรุงเทพมหานคร

3.  หนังสือเล่มอื่นๆ เช่น หมวดการบริหารจัดการ การตลาด และหมวดทั่วไป เป็นต้น
    โดยเนื้อหาจะมีทั้งเนื้อหาที่เขียนขึ้นมาใหม่โดยนักเขียนอิสระ
    และเนื้อหาที่ซื้อลิขสิทธิ์จากต่างประเทศมาแปลเป็นภาษาไทยเพื่อจัดจำหน่าย
    ตัวอย่างหนังสือที่ได้รับความนิยม ได้แก่

-   FISH ป(ลา)ฏิหาริย์แห่งความสำเร็จ โดย จอห์น คริสเตนเซน ดร. แฮร์รี พอล และ
    สตีเฟน ซี. ลันเดน แปลและเรียบเรียงโดย จิระนันท์ พิตรปรีชา

-   สุดยอดของดรักเกอร์ (The Essential Drucker) โดยปีเตอร์ ดรักเกอร์
    แปลและเรียบเรียงโดยชื่นจิตต์ แจ้งเจนกิจ

-   การตลาดสำหรับนักปฏิบัติ (Kotler on Marketing : How to create, win, and
    dominate markets) โดยฟิลิป คอตเลอร์ แปลและเรียบเรียงโดย สายฟ้า พลวายุ

-   ตำราพิชัยสงครามของซุนวู โดย แกรี่ แกเกลียดิ แปลและเรียบเรียงโดย พ.ท.วีรจิต
    กลัมพะสุต

นอกจากนี้ บริษัทฯ ยังรับจ้างผลิตและจำหน่ายสิ่งพิมพ์ประเภทหนังสือเล่มและสื่อสิ่งพิมพ์อื่นๆ
ตามความต้องการของลูกค้า ทั้งด้านไอทีและด้านการบริหารจัดการธุรกิจ เช่น องค์กรภาครัฐ
มหาวิทยาลัย บริษัทเอกชน เป็นต้น โดยบริษัทฯ จะเป็นผู้เขียน และ/ หรือ แปลและเรียบเรียง
จัดรูปเล่ม จัดพิมพ์ รวมทั้งจัดจำหน่ายผ่านผู้จัดจำหน่ายหนังสือของบริษัทฯ
ซึ่งมีจุดจำหน่ายที่ครอบคลุมทั่วประเทศ

4.1.2 การตลาดและภาวะการแข่งขัน

กลยุทธ์ในการแข่งขัน

1.  กลยุทธ์ด้านผลิตภัณฑ์

นิตยสารแต่ละเล่มมีจุดเด่นที่แตกต่างกัน เพื่อรองรับความต้องการของกลุ่มผู้อ่านที่แตกต่างกัน บริษัทฯ
มีการพัฒนาและปรับปรุงรูปแบบ เนื้อหา และดีไซน์ของนิตยสารแต่ละเล่มอย่างต่อเนื่อง
เพื่อให้นิตยสารแต่ละเล่มสามารถตอบสนองกับความต้องการของกลุ่มผู้อ่านที่มีการเปลี่ยนแปลงอยู่ตลอดเวลา
เช่น การปรับขนาดหนังสือ COMPUTER.TODAY ให้มีขนาดเล็กกะทัดรัด พกพาง่าย การรวมนิตยสาร
2 เล่มให้เป็นฉบับเดียวกันเพื่อเพิ่มความเข้มขันของเนื้อหา
รวมทั้งการเปลี่ยนชื่อและเนื้อหานิตยสารของ Business.Com เป็น Business+
ให้เป็นนิตยสารเชิงวิเคราะห์ เศรษฐกิจ ธุรกิจ และการตลาด
โดยมีจุดเด่นที่เป็นข้อได้เปรียบและแตกต่างจากนิตยสารธุรกิจอื่นๆ
คือให้ข้อมูลทางด้านวิเคราะห์เศรษฐกิจและธุรกิจทั้งในมุมมองด้านกว้าง และเจาะลึกทางด้านธุรกิจ
รวมถึงนวัตกรรมทางธุรกิจ ในส่วนการผลิตหนังสือเล่ม จะต้องผ่านการคัดเลือกจากคณะกรรมการ
เพื่อผลิตเฉพาะหนังสือที่มีคุณภาพและเป็นที่ต้องการของตลาด โดยจะพิจารณาทั้งในแง่ของเนื้อหา
สาระ ความเหมาะสม รวมทั้งความบันเทิง

2.  กลยุทธ์ด้านราคา

ในส่วนนิตยสาร สำหรับกลุ่มผู้อ่าน บริษัทฯ
มีนโยบายในการตั้งราคาที่สามารถแข่งขันกับผู้ผลิตรายอื่นได้
นอกจากนี้ยังมีการจำหน่ายหนังสือในราคาพิเศษในงานมหกรรมหนังสือ
หรืองานแสดงสินค้าของบริษัทฯ ในส่วนของลูกค้าผู้ซื้อโฆษณานั้น บริษัทฯ
มีนโยบายในการขายโฆษณาเป็น Package เพื่อลงโฆษณาในนิตยสารหลายเล่มของบริษัทฯ
ในส่วนของหนังสือเล่มจะตั้งราคาโดยพิจารณาให้สอดคล้องกับกำลังซื้อของกลุ่มลูกค้าเป้าหมายของหนังสือแต่ละเล่มที่ผลิตเป็นหลัก

3.  การตลาดและการส่งเสริมการขาย

บริษัทฯ มุ่งเน้นทำการตลาดและกิจกรรมส่งเสริมการขาย เพื่อให้ผู้อ่านมีส่วนร่วมกับนิตยสาร
และยังเป็นการสร้างความน่าสนใจให้กับนิตยสาร โดยบริษัทฯ มีการจัด Road Show
ตามสถานที่ต่างๆ เช่น ตามสถาบันการศึกษา และอาคารสำนักงาน เพื่อแนะนำสิ่งพิมพ์ของบริษัทฯ
ให้เป็นที่รู้จัก รวมทั้ง มีการแจกแถมของสมนาคุณต่างๆ
ควบคู่กับหนังสือเพื่อเป็นสิ่งจูงใจในการสมัครสมาชิกนิตยสารอีกด้วย เช่น การแจก Thumb Drive
เป็นต้น นอกจากนี้ บริษัทฯ ยังมีการจัดรายการวิทยุ “Computer.Today Radio:
คอมพิวเตอร์เข้าใจง่าย ฟังสบาย เพื่อคนไทย”
ทางสถานีวิทยุกระจายเสียงมหาวิทยาลัยเทคโนโลยีราชมงคล FM 89.5 เวลา 19.30-20.00 น.
ทุกวันพุธ เพื่อเป็นสื่อในการประชาสัมพันธ์นิตยสารของบริษัทฯ

4.  กองบรรณาธิการ

กองบรรณาธิการทางด้านไอทีของบริษัทฯ
เป็นผู้ที่มีความเชี่ยวชาญโดยเฉพาะด้านไอทีมายาวนานเฉลี่ยกว่า 10 ปี ทำให้มีความรู้
ความเข้าใจในตัวผลิตภัณฑ์ไอที และแนวโน้มการเปลี่ยนแปลงของตัวผลิตภัณฑ์ แนวโน้มใหม่ๆ
ซึ่งช่วยให้บริษัทฯ สามารถแข่งขันกับคู่แข่งรายอื่นในอุตสาหกรรมได้เป็นอย่างดี
สำหรับกองบรรณาธิการทาง ด้านธุรกิจ การบริหารจัดการ ของบริษัทฯ
เป็นผู้ที่มีประสบการณ์ทางด้านหนังสือพิมพ์และนิตยสารมากกว่า 10 ปี

กลุ่มลูกค้าเป้าหมาย

กลุ่มลูกค้าเป้าหมายสามารถแบ่งได้เป็น 2 กลุ่ม คือ

1.  กลุ่มผู้อ่าน: สำหรับนิตยสาร กลุ่มลูกค้าเป้าหมายจะแตกต่างตามหัวนิตยสาร นิตยสาร
    COMPUTER.TODAY กลุ่มผู้อ่านจะเป็นผู้บริโภคทั่วไป รวมทั้งนักเรียนและนักศึกษา นิตยสาร
    COMMART กลุ่มผู้อ่านจะเป็นผู้บริโภคทั่วไปที่มีความรู้ไอทีระดับหนึ่ง นิตยสาร CEMART
    กลุ่มผู้อ่านจะเป็นผู้บริโภคทั่วไป นิตยสาร eLeader กลุ่มผู้อ่านจะเป็นผู้บริหาร
    และผู้บริหารไอที ส่วน Business+ กลุ่มผู้อ่านจะเป็นผู้บริหารทั่วไป
    และผู้ที่สนใจก้าวขึ้นเป็นผู้บริหารระดับสูง สำหรับหนังสือเล่ม
    จะขึ้นอยู่กับประเภทของหนังสือที่ออก เช่น หนังสือ FISH
    ป(ลา)ฏิหาริย์แห่งความสำเร็จกลุ่มผู้อ่านจะเป็นบุคคลทั่วไป
    ในขณะที่หนังสือการตลาดสำหรับนักปฏิบัติ กลุ่มผู้อ่านจะเป็นกลุ่มนักการตลาด

1.  กลุ่มลูกค้าที่ซื้อโฆษณา

-   ลูกค้าโดยตรง
    เป็นกลุ่มลูกค้าที่เป็นเจ้าของสินค้าที่มีความสนใจที่จะลงโฆษณาในสื่อสิ่งพิมพ์ของบริษัทฯ เช่น
    กลุ่มผลิตภัณฑ์ไอที กลุ่มเครื่องใช้ในสำนักงาน กลุ่มเครื่องใช้ไฟฟ้า รวมทั้งกลุ่มธุรกิจอื่นๆ เช่น
    ธนาคาร ประกันชีวิตและประกันภัย อสังหาริมทรัพย์ โรงแรม ค้าปลีก โรงพยาบาล เป็นต้น

-   กลุ่มลูกค้าที่เป็นบริษัทโฆษณา (Agency) โดยบริษัทโฆษณาจะซื้อเนื้อที่โฆษณาจากบริษัทฯ
    และจะเป็นผู้เสนอการจัดสรรและวางแผนการใช้สื่อโฆษณากับลูกค้าผู้เป็นเจ้าของสินค้าเอง

ในระยะ 3 ปีที่ผ่านมา
กลุ่มธุรกิจสื่อสิ่งพิมพ์ไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
ของรายได้รวมของกลุ่มธุรกิจสื่อสิ่งพิมพ์

ภาวะอุตสาหกรรม

อุตสาหกรรมที่เกี่ยวข้องกับธุรกิจสื่อสิ่งพิมพ์ของบริษัทฯ ประกอบด้วย อุตสาหกรรมสิ่งพิมพ์โดยตรง
และอุตสาหกรรมโฆษณา เนื่องจากธุรกิจสื่อสิ่งพิมพ์ของบริษัทฯ
โดยเฉพาะในส่วนนิตยสารมีรายได้จากการขายโฆษณาคิดเป็นสัดส่วนเฉลี่ยประมาณร้อยละ 40
ของรายได้จากธุรกิจสื่อสิ่งพิมพ์ ดังนั้นการเปลี่ยนแปลงและแนวโน้มอุตสาหกรรมโฆษณา
จึงมีผลกระทบโดยตรงต่อรายได้ของบริษัทฯ

ภาวะอุตสาหกรรมสิ่งพิมพ์

ธุรกิจสิ่งพิมพ์ เป็นธุรกิจที่มีการขยายตัวเพิ่มมากขึ้นอย่างต่อเนื่อง
โดยถือเป็นธุรกิจที่มีส่วนสนับสนุนการเรียนรู้และการติดตามข่าวสารของประชาชนในประเทศ
ซึ่งธุรกิจสิ่งพิมพ์มีการขยายตัวทั้งปริมาณสิ่งพิมพ์ ประเภทสิ่งพิมพ์
รวมถึงมูลค่าตลาดของสิ่งพิมพ์ที่เพิ่มมากขึ้น
ประกอบกับการขยายตัวของร้านจำหน่ายหนังสือที่มีจำนวนเพิ่มมากขึ้น
โดยเฉพาะร้านหนังสือสะดวกซื้อขนาดเล็ก ทำให้สามารถเข้าถึงผู้อ่านได้หลากหลาย
และกว้างขวางมากขึ้น

สำหรับจำนวนหนังสือที่ออกใหม่ในประเทศไทยมีแนวโน้มเพิ่มขึ้น
ทำให้ผู้อ่านมีทางเลือกในการซื้อหนังสือที่หลากหลาย และเหมาะสมตามความต้องการ
นอกจากนี้การออกหนังสือใหม่ยังเป็นการกระตุ้นให้ผู้อ่านซื้อหนังสือเพิ่มมากขึ้นด้วย

ถึงแม้ว่าการพัฒนาของเทคโนโลยีทางการสื่อสารและคอมพิวเตอร์จะส่งผลกระทบต่อธุรกิจหนังสือ
ไม่ว่าจะเป็นสื่ออินเทอร์เน็ต หรือหนังสืออิเล็กทรอนิกส์ (E-book) เป็นต้น
เนื่องจากถูกมองว่าเป็นสิ่งที่จะมาทดแทนหนังสือ อย่างไรก็ตาม คาดว่าหนังสือยังคงได้รับความนิยม
เนื่องจากเป็นสื่อเดียวที่ให้ความสะดวก มีราคาถูกและมีอายุยาวนาน
โดยเฉพาะอย่างยิ่งในประเทศไทยซึ่งการใช้สื่ออินเทอร์เน็ตหรือ E-book ยังคงมีข้อจำกัดอยู่มาก
จึงไม่สามารถใช้ทดแทนสื่อสิ่งพิมพ์ได้ในระยะเวลาอันใกล้

นิตยสาร

ปัจจุบัน มีจำนวนนิตยสารทั้งหมดมากกว่า 300 หัวนิตยสาร ที่วางขายทั่วประเทศ
โดยธุรกิจนิตยสารจะพึ่งพารายได้ในส่วนของการโฆษณาค่อนข้างมาก นอกจากนี้
ตลาดนิตยสารถือว่ามีการแข่งขันค่อนข้างสูงและมีจำนวนหัวนิตยสารที่เพิ่มมากขึ้นตลอดเวลา
อย่างไรก็ตาม การออกนิตยสารใหม่ๆ
จะเน้นกลุ่มเป้าหมายไปที่ตลาดเฉพาะกลุ่มมากขึ้นเพื่อขยายฐานของผู้อ่าน
ซึ่งในปัจจุบันฐานผู้อ่านในประเทศไทยยังคงถือว่าเป็นฐานที่ค่อนข้างจำกัดและมีโอกาสในการเติบโตอีกมาก
โดยนิตยสารที่เป็นผู้นำในตลาดยังคงครองส่วนแบ่งการตลาดเช่นเดิม
เนื่องจากมีการมุ่งเน้นปรับปรุงเนื้อหาและรูปเล่มให้ตรงความต้องการของผู้อ่าน

นิตยสารไอทีจะมีกลุ่มลูกค้าเป้าหมาย 2 ลักษณะ คือ
ผู้อ่านที่เป็นลูกค้าทั่วไปที่มีความสนใจในด้านไอทีและผู้อ่านที่เป็นลูกค้าองค์กร โดยในปัจจุบัน
มีกระแสความนิยมในข่าวไอทีใหม่ๆ
การนำเทคโนโลยีใหม่มาประยุกต์ใช้เพื่อสร้างมูลค่าเพิ่มให้กับองค์กร
และการนำสินค้าไอทีมาประยุกต์ใช้ในชีวิตประจำวัน (IT Lifestyle) ของคนรุ่นใหม่
ทำให้มีความต้องการรับรู้ข่าวสารที่มีความทันสมัย และบทความในเชิงการวิเคราะห์มากขึ้น ดังนั้น
ผู้ผลิตนิตยสาร
ไอทีจึงมีความจำเป็นจะต้องปรับตัวให้ทันสมัยอยู่เสมอเพื่อรองรับพฤติกรรมที่เปลี่ยนแปลงของผู้อ่านและต้องอาศัยกองบรรณาธิการที่มีความรู้ความเชี่ยวชาญจึงจะสามารถตอบสนองความต้องการของกลุ่มผู้อ่านได้

อุตสาหกรรมโฆษณา

สมาคมโฆษณาธุรกิจแห่งประเทศไทยเปิดเผยถึง
ภาพรวมของอุตสาหกรรมโฆษณาในช่วงเดือนมกราคม 2554 ที่ผ่านมาว่า
มูลค่าเงินที่ใช้เพื่อซื้อโฆษณาในสื่อวิทยุและนิตยสาร หดตัวถึงร้อยละ 5-8
เนื่องจากผู้บริโภคส่วนใหญ่เริ่มมีการเปลี่ยนพฤติกรรมไปใช้ในช่องทางสื่อออนไลน์มากขึ้น
ในขณะที่สื่อหลักอย่างโทรทัศน์และหนังสือพิมพ์นั้น
ยังคงมีการเติบโตที่ดีทั้งในแง่ของใช้เงินซื้อสื่อโฆษณาและปริมาณการรับชมของผู้บริโภค 
สำหรับภาพรวมการลงทุนของผู้ประกอบการต่างชาติที่เข้ามาซื้อสื่อโฆษณาในไทย
เริ่มมีสัญญาณเชิงบวกมากขึ้น หลังจากชะลอตัวในปี 2553
เนื่องจากปัญหาภาวะเศรษฐกิจและการเมืองที่ไม่แน่นอน ขณะที่ มีการคาดการณ์ว่า
ภาพรวมของอุตสาหกรรมสื่อโฆษณาในปี 2554 จะเติบโตประมาณร้อยละ11.2
จากมูลค่ารวมประมาณ 97,000 ล้านบาทในปี 2553
โดยสื่อวิทยุและโทรทัศน์ยังคงมีสัดส่วนสูงสุดถึงร้อยละ 40 ของทั้งหมด

ศูนย์วิจัยกสิกรไทย มองว่าแม้ว่าสื่อหลักโดยเฉพาะโทรทัศน์และหนังสือพิมพ์
ยังได้รับความนิยมจากผู้ประกอบการ เนื่องจากสามารถเข้าถึงผู้บริโภคกลุ่มใหญ่ได้
แต่เป็นที่น่าสังเกตว่า บรรดาผู้ประกอบการจะแบ่งเม็ดเงินจากการซื้อสื่อโฆษณาแบบดั้งเดิม
มาใช้กับออนไลน์มากขึ้น และภายใน 5 ปีข้างหน้า
ผู้ที่อยู่ในวงการโฆษณาคาดว่าสื่อออนไลน์จะกลายเป็นสื่อกระแสหลักเหมือนกับประเทศอังกฤษ
และออสเตรเลียที่การใช้เงินกับสื่อดิจิตอลแซงหน้าสื่อแบบดั้งเดิมไปแล้ว อย่างไรก็ตาม
อุปสรรคสำคัญในไทยที่ทำให้สื่อออนไลน์ไม่เติบโตแบบก้าวกระโดดมาจากการเข้าถึงอินเทอร์เน็ตที่ยังกระจุกตัวอยู่ในเมือง
ส่วนต่างจังหวัดยังเข้าถึงได้น้อย ขณะที่ ปัจจัยหนุนคือ
โทรศัพท์มือถือที่เห็นได้ชัดว่าทำให้สื่อออนไลน์ขยายตัวมากขึ้น
รวมทั้งพฤติกรรมผู้บริโภคที่หลังจากบริโภคสื่ออื่นๆ
แล้วจะเข้ามาหาข้อมูลจากอินเทอร์เน็ตก่อนตัดสินใจซื้อสินค้า
ทำให้ทั้งผู้ผลิตสื่อและการนำเสนอของโฆษณาสมัยใหม่ต้องปรับตัวตาม
โดยอาจนำเสนอในรูปแบบผสมผสานกัน แทนที่จะเป็นการพึ่งพิงสื่อเดียว
ขณะที่โฆษณาที่น่าจะได้รับความนิยม และสามารถนำมาต่อยอดเป็นแบบออนไลน์ได้ง่ายที่สุด คือ
สื่อโทรทัศน์และบิลบอร์ด

ภาวะการแข่งขัน

บริษัทฯ ถือเป็นหนึ่งในผู้นำในธุรกิจนิตยสารไอที โดยนิตยสารไอทีของบริษัทฯ
ได้รับการยอมรับอย่างกว้างขวาง ทั้งในกลุ่มลูกค้าที่เป็นผู้บริโภคทั่วไป และลูกค้าระดับองค์กร
โดยเฉพาะนิตยสาร COMPUTER.TODAY ซึ่งเป็นนิตยสารคอมพิวเตอร์ที่มีผู้อ่านมากที่สุด
จากผลสำรวจความนิยมของผู้บริโภคที่มีต่อการอ่านนิตยสารเกี่ยวกับคอมพิวเตอร์
ซึ่งจัดทำโดยสวนดุสิตโพล มหาวิทยาลัยราชภัฎสวนดุสิต ในปี 2551

ทั้งนี้ ปัจจุบันมีนิตยสารไอทีกว่า 20 หัวนิตยสาร
โดยผู้ประกอบการผลิตนิตยสารไอทีที่เป็นคู่แข่งหลักของบริษัทฯ มีจำนวน 6 บริษัท ได้แก่

  ---------------------------------------------------------------------------
  ชื่อบริษัท                        ชื่อนิตยสาร            สโลแกน/แนวหนังสือ
  ----------------------------- ------------------- -------------------------
  1. บริษัท วีบีที คอมมูนิเคชั่น จำกัด    CHIP Magazine*      “Computer &
                                                    Communication”

                                Windows IT Pro      “Connecting the IT
                                Magazine            Community”

  2. บริษัท อินสไปร์ เอนเทอร์เทนเมนท์ Stuff*              “The World’s Best-Selling
  จำกัด                                              Gadget Magazine”

  3. บริษัท ควิกพีซี เอ็กตรีม จำกัด     QuickPC Magazine    “Hardcore Computing”

                                BuyCOMs Magazine    “ก่อนซื้อคอมพิวเตอร์อ่าน
                                                    บายคอมส์”

  4. บริษัท ดิแอสไพเรอร์สกรุ๊ป จำกัด   PC Today            “Smart User”

                                PC World*           “IT Magazine for Business
                                                    Computing”

                                E-World             “เราให้คำตอบสำหรับธุรกิจคุณ”

                                Computer World      “The Voice of IT Leader”
                                Thailand            

  5. บริษัท ซี-เอ็ดยูเคชั่น จำกัด       Extreme Technology  “รู้เท่าทันเทคโนโลยี
  (มหาชน)                                           Revolution from ET
                                                    Magazine”

  6. บริษัทเพ็ญพับลิชชิ่ง จำกัด         T3                  “The Gadget Magazine”
  ---------------------------------------------------------------------------

* นิตยสารที่ซื้อลิขสิทธิ์จากต่างประเทศ

ที่มา : ข้อมูลจากผู้บริหารของบริษัทฯ

ในอดีต
นิตยสารไอทีที่ซื้อลิขสิทธิ์จากต่างประเทศจะมีความได้เปรียบนิตยสารไอทีที่ผลิตเองในประเทศทั้งในส่วนของเนื้อหาและบทความที่ทันสมัย
ทันต่อเหตุการณ์ รวมทั้งอุปกรณ์เทคโนโลยีรุ่นใหม่ๆ แต่ในปัจจุบันเนื่องจากสื่อดิจิตอล
ทำให้เนื้อหาและบทความต่างๆ เกี่ยวกับสินค้าไอทีสามารถเข้าถึงได้โดยผ่านเว็บไซต์ต่างๆ
ดังนั้นนิตยสารไอทีที่จะได้รับความนิยมคือนิตยสารที่สามารถนำเรื่องราวที่อยู่ในความสนใจของผู้อ่านมาเสนอได้ถูกเวลาและทันต่อเหตุการณ์
รวมทั้งด้วยรูปแบบการนำเสนอที่น่าสนใจและเหมาะสมกับพฤติกรรมของคนไทย

สำหรับนิตยสารธุรกิจ ครอบคลุมเนื้อหาค่อนข้างกว้าง เช่น ด้านเศรษฐกิจ
ข่าวสารทั้งในและต่างประเทศ บทสัมภาษณ์ผู้บริหาร การบริหารจัดการ การเงินและการตลาด
เป็นต้น โดยแต่ละหัวนิตยสารจะมีการเจาะกลุ่มลูกค้าเป้าหมายที่แตกต่างกัน
จึงทำให้มีจุดเด่นที่แตกต่าง โดยคู่แข่งของ Business+ ที่เป็นนิตยสารเชิงบริหารและจัดการ ได้แก่
Manager 360º, Bloomberg Business Week ไทยแลนด์ เป็นต้น รวมทั้งมีคู่แข่งทางอ้อม เช่น
BrandAge, Marketeer, Positioning, MBA เป็นต้น ที่เป็นนิตยสารเฉพาะด้านการตลาด
รวมทั้ง การเงินธนาคาร และ Money & Wealth
ที่เป็นนิตยสารเฉพาะด้านการเงินและการธนาคาร เป็นต้น

สำหรับการผลิตและจำหน่ายหนังสือเล่มนั้น
ถือว่ามีการแข่งขันค่อนข้างสูงโดยสามารถพิจารณาจากจำนวนหนังสือออกใหม่เพิ่มมากขึ้นทุกปี
เนื่องจากบริษัทฯ ไม่ได้เน้นหนังสือเล่มเป็นผลิตภัณฑ์หลักในธุรกิจสื่อสิ่งพิมพ์ การผลิตหนังสือเล่มไอที
วัตถุประสงค์เพื่อผลิตหนังสือที่รวบรวมเคล็ดลับและเทคนิคต่างๆ เกี่ยวกับการใช้สินค้าไอที
ซึ่งเป็นคอลัมน์ที่ผู้อ่านให้ความสนใจมากที่สุด สำหรับหนังสือเล่มด้านอื่นๆ บริษัทฯ
จะเลือกผลิตเฉพาะเรื่องที่น่าสนใจและคาดว่าจะเป็นที่ต้องการของตลาด
เพื่อเสริมฐานข้อมูลด้านเนื้อหาและสร้างรายได้ให้บริษัทฯ

4.1.3 การจัดหาผลิตภัณฑ์หรือบริการ

ขั้นตอนในการผลิตสิ่งพิมพ์

1. การจัดเตรียมเนื้อเรื่อง (Content)

  นิตยสาร

ในการจัดทำนิตยสารแต่ละเล่ม จะมีบรรณาธิการบริหารเป็นผู้รับผิดชอบ
เพื่อวางแผนในการจัดทำเนื้อหาของนิตยสาร
บทความในนิตยสารจะมีทั้งบทความที่เขียนขึ้นเองโดยกองบรรณาธิการของนิตยสารแต่ละเล่มตามแนวทางที่กำหนด
รวมทั้งอาจมีการว่าจ้างนักเขียนอิสระร่วมด้วย

หนังสือเล่ม

-   หนังสือรวบรวมข้อมูลรายปี บริษัทฯ เป็นผู้รวบรวมข้อมูล
    โดยจะมีบรรณาธิการบริหารฝ่ายธุรกิจเป็นผู้รับผิดชอบเนื้อหาและบทความต่างๆ

-   หนังสือเล่มด้านไอที จะรวบรวมเนื้อหาจากนิตยสารไอทีของบริษัทฯ เทคนิคต่างๆ
    ในการใช้สินค้าไอที รวมทั้งอาจมีการเขียนขึ้นมาใหม่โดยว่าจ้างนักเขียนอิสระ

-   หนังสือเล่มอื่นๆ บริษัทฯ มีการว่าจ้างนักเขียนอิสระเพื่อเขียนขึ้นมาใหม่ โดยจะพิจารณาจาก
    ประสบการณ์ของนักเขียน และตัวอย่างงานเขียน (ถ้ามี)
    รวมทั้งซื้อลิขสิทธิ์จากต่างประเทศมาแปลเป็นภาษาไทยเพื่อจัดจำหน่าย
    โดยจะมีคณะกรรมการในการคัดเลือกหนังสือที่จะผลิตซึ่งประกอบด้วยบรรณาธิการอำนายการ
    ฝ่ายขายและตลาด เพื่อให้ได้หนังสือที่มีคุณภาพและเป็นที่ต้องการของตลาด

2. การเตรียมกระดาษ

บริษัทฯ สั่งซื้อกระดาษจากผู้ผลิตกระดาษ และ/หรือตัวแทนจำหน่าย ในประเทศ จำนวน 3-4 ราย
โดยบริษัทฯ จะคัดเลือกผู้ผลิตกระดาษ และ/หรือตัวแทนจำหน่าย
โดยคำนึงถึงคุณภาพของกระดาษและราคาที่เหมาะสม โดยจะทำการสั่งจองกระดาษล่วงหน้า 3-6
เดือน (สำหรับการผลิตนิตยสาร) เพื่อลดความผันผวนของต้นทุนกระดาษ
รวมทั้งป้องกันการขาดแคลนกระดาษที่ใช้ในการพิมพ์
โดยจะทำการระบุทั้งราคาและปริมาณกระดาษที่ต้องการ
หลังจากนั้นจะสั่งซื้อจากยอดการจองกระดาษดังกล่าว 1 สัปดาห์ล่วงหน้าก่อนการพิมพ์ อย่างไรก็ตาม
ในกรณีที่ราคากระดาษมีแนวโน้มลดลง บริษัทฯ จะลดระยะเวลาในการสั่งจองลง นอกจากนี้ บริษัทฯ
อาจปรับเปลี่ยนชนิดกระดาษที่ใช้ เพื่อที่จะควบคุมต้นทุนการผลิตให้มีความเหมาะสม อย่างไรก็ตาม
ทุกครั้งที่มีการเปลี่ยนกระดาษชนิดใหม่ บริษัทฯ จะต้องทำการทดสอบพิมพ์ก่อนทุกครั้ง
เพื่อให้มั่นใจว่าจะไม่ส่งผลกระทบต่อการจัดพิมพ์

3. การจัดพิมพ์

บริษัทฯ จ้างโรงพิมพ์ภายนอกในการจัดพิมพ์
โดยจะดำเนินการติดต่อกับโรงพิมพ์ล่วงหน้าก่อนพิมพ์ประมาณ 1 เดือน เพื่อกำหนดรูปแบบการจัดพิมพ์
จำนวนพิมพ์และวันกำหนดส่งของ การจัดหาโรงพิมพ์ บริษัทฯ จะทำการติดต่อโรงพิมพ์ที่ได้มาตรฐาน
มีผลงานการพิมพ์เป็นที่ยอมรับ พร้อมทั้งเจรจาต่อรองเรื่องค่าจ้างพิมพ์ ปัจจุบัน บริษัทฯ
มีโรงพิมพ์ที่ใช้ประจำอย่างน้อย 2 โรงพิมพ์

4. การจัดส่ง

เมื่อโรงพิมพ์ดำเนินการพิมพ์เสร็จเรียบร้อย
โรงพิมพ์จะส่งไปยังผู้จัดจำหน่ายและไปรษณีย์เพื่อส่งให้สมาชิกนิตยสารของบริษัทฯ โดยตรง

ต้นทุนการผลิต

ในส่วนของต้นทุนการผลิต ค่าใช้จ่ายหลัก คือ ต้นทุนค่ากระดาษและค่าจ้างในการพิมพ์

ผลกระทบต่อสิ่งแวดล้อม

- ไม่มี –

งานที่ยังไม่ส่งมอบ

- ไม่มี -

  -----------------------------------------------------------------------
  4. 2 งานนิทรรศการ งานแสดงสินค้า และการจัดประชุมสัมมนา

  -----------------------------------------------------------------------

4.2.1 งานแสดงสินค้า

4.2.1.1 ลักษณะสินค้าหรือผลิตภัณฑ์

ในปี 2543 บริษัทฯ ได้จัดกิจกรรมทางการตลาดขึ้นที่ศูนย์การค้าเสรีเซ็นเตอร์ ภายใต้ชื่องานว่า
COMMART โดยจุดประสงค์เบื้องต้นเพื่อที่จะสร้างความสัมพันธ์และเชื่อมโยงกับกลุ่มผู้อ่าน
รวมทั้งประชาสัมพันธ์นิตยสารและหนังสือในเครือของบริษัทฯ โดยมีผู้จำหน่ายสินค้ารายใหญ่หลายราย
เช่น Canon, Intel, Toshiba, Acer, IBM เป็นต้น เข้าร่วมทำกิจกรรมทางการตลาดด้วย
ซึ่งงานดังกล่าวได้รับการตอบรับเป็นอย่างดี เนื่องจากผู้บริโภคเชื่อมั่นในนิตยสารไอทีของบริษัทฯ
ซึ่งเป็นสื่อในการแนะนำและประชาสัมพันธ์สินค้าไอทีอยู่แล้ว บริษัทฯ
จึงเล็งเห็นถึงโอกาสในการจัดแสดงสินค้าไอทีอย่างเต็มรูปแบบ
จึงได้ขยายการจัดงานมาที่ศูนย์การประชุมแห่งชาติสิริกิติ์ในปี 2544 ด้วยพื้นที่ให้เช่าเริ่มต้นเพียง
9,000 ตารางเมตร โดยบริษัทฯ ดำเนินการให้ผู้ผลิต ผู้จัดจำหน่ายสินค้าและร้านค้าปลีกต่างๆ
เช่าบูธเพื่อนำเสนอและจำหน่ายสินค้าของตน โดยครอบคลุมผลิตภัณฑ์ที่หลากหลาย เช่น

  ------------------------------- ---------------------------------------
  ประเภทของสินค้า                   ผู้ผลิตที่เข้าร่วมงานแสดงสินค้า

  คอมพิวเตอร์ตั้งโต๊ะ (Desktop)        Acer, SVOA, HP, COMPAQ, Lenovo, Dell,
                                  Sony, Apple etc.

  โน๊ตบุ๊ค (Notebook)                Acer, SVOA, HP, COMPAQ, Lenovo, Dell,
                                  Asus, Sony, Fujitsu, Samsung, Toshiba,
                                  MSI, Apple etc.

  เน็ตบุ๊ค (Netbook)                 Acer, SVOA, Dell, Toshiba, Samsung,
                                  Asus etc.

  แอลซีดี มอนิเตอร์ (LCD Monitor)     Samsung, Acer, Benq, Tcl, Provision,
                                  Sony, LG, Toshiba, Phillip etc.

  พริ้นเตอร์ (Printer)               HP, Samsung, Epson, Canon, Brother,
                                  Fuji Xerox etc.

  สแกนเนอร์ (Scanner)              HP, Samsung, Epson, Brother, Fuji Xerox
                                  etc.

  กล้องดิจิตอล (Digital Camera)      Sony, Samsung, Fuji, Casio, Olympus,
                                  Nikon, Canon etc.

  อุปกรณ์เสริมต่างๆ เช่น ฮาร์ดดิสก์ (Hard Buffalo, WD, Seagate, Intel, Microsoft,
  Disk) โมเด็ม (Modem) ยูเอสบี       Avira, Jabra, Kingston etc.
  เมมโมรี่ (USB Memory) เป็นต้น       
  ------------------------------- ---------------------------------------

หลังจากนั้น บริษัทฯ ได้ขยายการจัดแสดงสินค้า COMMART เพิ่มมากขึ้นเรื่อยๆ จนปัจจุบันบริษัทฯ
จัดงาน COMMART ในกรุงเทพมหานคร 3 งานต่อปี ครั้งละ 4 วัน ด้วยพื้นที่ให้เช่ากว่า 20,000
ตารางเมตร โดยมียอดขายเฉลี่ยต่องานมากกว่า 3,000 ล้านบาท และจากความสำเร็จของงาน
COMMART ที่จัดขึ้นในกรุงเทพมหานคร ได้นำไปสู่การจัดงาน COMMART สัญจรในภูมิภาคต่างๆ
ของประเทศ รวมทั้งในสถาบันการศึกษา
ซึ่งถือเป็นความสำเร็จในระดับหนึ่งในการขยายฐานความรู้ด้านเทคโนโลยีไปยังส่วนภูมิภาค
โดยในงานแสดงสินค้าทุกครั้งของบริษัทฯ จะมีกิจกรรมส่งเสริมการขายไม่ว่าจะเป็น
การจับรางวัลชิงโชค การประมูลสินค้า บริการเคาน์เตอร์ Buyer Guide ในการแนะนำสินค้าไอที
รวมทั้ง Workshop ที่ให้สาระความรู้ต่างๆ

นอกจากนี้ บริษัทฯ ยังเล็งเห็นถึงโอกาสของผลิตภัณฑ์เครื่องใช้ไฟฟ้าและอุปกรณ์อิเล็กทรอนิกส์
ซึ่งครอบคลุมสินค้าที่หลากหลายกว่าสินค้าไอที โดยบริษัทฯ
ได้ทำการทดสอบการตอบสนองต่อผลิตภัณฑ์คอนซูเมอร์ อิเล็กทรอนิกส์ของผู้บริโภค
โดยมีการจัดบูธส่วนหนึ่งสำหรับผลิตภัณฑ์คอนซูเมอร์อิเล็กทรอนิกส์ ในงาน COMMART X’Gen
Thailand ในปี 2553 ซึ่งเมื่อเปรียบเทียบยอดขายเฉพาะส่วนนี้ กับงาน COMMART X’Gen
Thailand ปี 2552 ปรากฏว่ายอดขายมีการเติบโตขึ้นร้อยละ 47 บริษัทฯ
จึงได้วางแผนที่จะจัดงาน CEMART (Consumer Electronics Mart) ขึ้น
เพื่อเป็นงานแสดงสินค้าคอนซูเมอร์ อิเล็กทรอนิกส์เต็มรูปแแบบในเดือนสิงหาคม 2553
ที่ศูนย์การประชุมแห่งชาติสิริกิติ์
โดยมีวัตถุประสงค์เพื่อพัฒนาความรู้ความก้าวหน้าทางด้านเทคโนโลยีเครื่องใช้ไฟฟ้าและอุปกรณ์อิเล็กทรอนิกส์
ผลิตภัณฑ์จะมีความหลากหลายกว่างาน COMMART ทั้ง เครื่องใช้ไฟฟ้าในบ้าน (Home Appliance)
เช่น ตู้เย็น เครื่องซักผ้า อุปกรณ์ด้านเสียงและภาพ (Audio and Visual Appliance) เช่น
โทรทัศน์ เครื่องเสียงต่างๆ อุปกรณ์พัฒนาสื่อประสม (Multimedia) เช่น เครื่องเล่น mp3
อุปกรณ์เสริม อุปกรณ์ทันสมัยต่างๆ (Gadget) และอุปกรณ์เพื่อความบันเทิง (Entertainment)
เช่น เกมส์คอนโซล (Game Console) โดยพื้นที่การจัดงานครั้งแรกประมาณ 7,000 ตารางเมตร
และมีแผนที่จะขยายพื้นที่ให้เช่าให้เท่ากับการจัดงาน COMMART อื่นๆ ที่ประมาณ 20,000
ตารางเมตร ใน 1-2 ปีข้างหน้า ขึ้นอยู่กับผลตอบรับของผู้จำหน่ายสินค้าและผู้เข้าชมงาน

รายละเอียดงานแสดงสินค้า:

+------------+--------+--------+-------------------------------------+
| ชื่องาน      | ช่ว     | พื้น     | รายละเอียดของงาน                     |
|            | งเวลาที่ | ที่ให้เช่า |                                     |
|            |        |        |                                     |
|            | จัดงาน  |        |                                     |
+============+========+========+=====================================+
| COMMART    | มีนาคม  | ประมาณ | เน้นก                                |
| Thailand   |        | 20,000 | ารนำผลิตภัณฑ์ที่มีการปรับราคามาจำหน่ายในงาน |
| (คอมมาร์ต   |        |        | เนื่องจากช่วงเวลาจัดงานเป็นช่วง           |
| ไทยแลนด์)   |        | ตาร    | ภายหลังจากที่ผู้ผลิตสินค้ามีการออกผลิตภัณฑ์ใหม่ๆ |
|            |        | างเมตร | มาระยะหนึ่งแล้ว                        |
+------------+--------+--------+-------------------------------------+
| COMMART    | มิถุนายน | ประมาณ | เริ่มจัดงานครั้งแรกในปี 2548              |
| X’Gen      |        | 20,000 | โดยเน้นสินค้าไอที                       |
| Thailand   |        |        | ที่มีความแปลกใหม่และทันสมัยที่เพิ่งออกสู่ตลาด   |
| (คอมมาร์ต   |        | ตาร    | สินค้าจึงมีราคาสูงกว่าสินค้าในช่วงต้นปี        |
| เอ็ก-เจน    |        | างเมตร |                                     |
| ไทยแลนด์)   |        |        |                                     |
+------------+--------+--------+-------------------------------------+
| COMMART    | พฤ     | ประมาณ | เริ่มจัดงานครั้งแรกในปี 2545              |
| COMTECH    | ศจิกายน | 20,000 | โดยเน้นสินค้าไ                         |
| Thailand   |        |        | อทีทั้งฮาร์ดแวร์และซอฟท์แวร์สำหรับองค์กรต่างๆ |
| (คอมมาร์ต   |        | ตาร    | (Hardware and Software Solution)    |
| คอมเทค     |        | างเมตร | รวมทั้งมีการนำเสนอสินค้าไอทีที่มีนวัตกรรม     |
| ไทยแลนด์)   |        |        |                                     |
+------------+--------+--------+-------------------------------------+
| COMMART    | ขึ้นอยู่ก  | ประมาณ | เริ่มจัดงานครั้งแรกในปี 2550 ประกอบด้วยงาน |
| Regional   | ับความเ | 1      | COMMART Burapha และ COMMART E-Saan  |
|            | หมาะสม | ,000 - | ถือเป็นการขยายฐานผู้เ                   |
| (คอมมาร์ต   | อย่าง   | 3,000  | ข้าชมงานไปทั่วประเทศและเป็นการสร้างแบรนด์ |
| ภูมิภาค)     | น้อยปีละ | ตาร    | “COMMART” ให้เป็นที่รู้จักในวงกว้าง บริษัทฯ   |
|            | 2 ครั้ง  | างเมตร | มีแผนที่จะจัดงานในภูมิภาคอื่นเพิ่มเติม เช่น     |
|            |        |        | เชียงใหม่ ภูเก็ต เป็นต้น                  |
+------------+--------+--------+-------------------------------------+
| COMMART    | ขึ้นอยู่ก  | ประมาณ | เริ่มจัดงานครั้งแรกในปี 2552 ที่มหาวิทยาลัย   |
| Campus     | ับความเ |        | เกษตรศาสตร์วิทยาเขตศรีราชา             |
| (คอมมาร์ต   | หมาะสม | 3,000  | ลูกค้าเป้า                             |
| แคมปัส)     |        |        | หมายคืออาจารย์และนักศึกษาของสถาบันดังกล่าว |
|            |        | ตาร    |                                     |
|            |        | างเมตร |                                     |
+------------+--------+--------+-------------------------------------+
| CEMART     | สิงหาคม | ประมาณ | เริ่มจัดงานครั้งแรกในปี 2553              |
| (Consumer  |        |        | เพื่อแสดงให้เห็นถึงเท                    |
| E          |        | 7,000  | คโนโลยีเครื่องใช้ไฟฟ้าและอุปกรณ์อิเล็กทรอนิกส์ |
| lectronics |        |        | รวมท                                |
| Mart)      |        | ตาร    | ั้งส่งเสริมและกระตุ้นการซื้อขายสินค้าคอนซูเมอร์ |
|            |        | างเมตร | อิเล็กทรอนิกส์                          |
|            |        |        |                                     |
|            |        | (พื้น    |                                     |
|            |        | ที่ในการ |                                     |
|            |        | จัดงานค |                                     |
|            |        | รั้งแรก) |                                     |
+------------+--------+--------+-------------------------------------+

4.2.1.2 การตลาดและภาวะการแข่งขัน

กลยุทธ์ในการแข่งขัน

1.  กลยุทธ์ด้านผลิตภัณฑ์

  บริษัทฯ เป็นผู้ให้บริการพื้นที่เช่าในงานแสดงสินค้าไอที และคอนซูเมอร์อิเล็กทรอนิกส์
  โดยเน้นความหลากหลายของผลิตภัณฑ์ ทั้งประเภทของสินค้า ราคาและยี่ห้อ
  ที่จะสามารถตอบสนองความต้องการของผู้เข้าชมงานได้อย่างหลากหลายและครบถ้วน นอกจากนี้
  บริษัทฯ ยังเน้นการนำเสนอนวัตกรรมใหม่ๆ มาแสดงในงาน
  โดยร่วมกับผู้ผลิตสินค้าเปิดตัวสินค้ารุ่นล่าสุดในงาน เพื่อเป็นสิ่งดึงดูดการเข้าชมงาน

1.  การเลือกสถานที่ในการจัดงาน

  สถานที่จัดงานถือเป็นกลยุทธ์ที่สำคัญ ที่ผ่านมาบริษัทฯ
  จึงได้เลือกศูนย์การประชุมแห่งชาติสิริกิติ์เป็นที่จัดงานแสดงสินค้าในกรุงเทพมหานคร
  เนื่องจากเป็นทำเลที่อยู่กลางใจเมือง เดินทางได้สะดวก สำหรับงาน COMMART Regional
  ที่จัดในภูมิภาคต่างๆ บริษัทฯ จะเลือกสถานที่ที่ตั้งอยู่ในย่านชุมชน และสะดวกในการเดินทาง เช่น
  ที่หอประชุมมหาวิทยาลัยขอนแก่น ในการจัดงาน COMMART E-Sann ที่จังหวัดขอนแก่น
  และที่มหาวิทยาลัยบูรพา ในการจัดงาน COMMART Burapha ที่จังหวัดชลบุรี เป็นต้น

2.  การจัดกิจกรรมและการส่งเสริมการขาย

  การวางแผนการตลาดและกิจกรรมที่น่าสนใจทำให้งานแสดงสินค้าที่จัดขึ้นในแต่ละครั้งมีความแปลกใหม่
  และมีจุดเด่นที่แตกต่างกันไป โดยทุกงานแสดงสินค้า บริษัทฯ จะมีการเปิดเผยนวัตกรรมใหม่ๆ
  รวมทั้งมีการจัด Workshop ที่ให้สาระความรู้ที่น่าสนใจมากมายในงาน เช่น Workshop หัวข้อ
  “แกะกล่องลองใช้กับ Windows 7” หัวข้อ “Windows Phone 6.5 ท้าให้ลอง” หัวข้อ “3G
  ใช้อย่างไรให้คุ้มค่า” เป็นต้น เนื่องจาก บริษัทฯ เป็นผู้ผลิตสื่อนิตยสารไอทีชั้นนำ
  ทำให้รู้ถึงความต้องการของตลาดและมีความพร้อมของเนื้อหาในการจัด Workshop นอกจากนี้
  ยังมีกิจกรรมส่งเสริมการขายและบริการเสริมอื่นๆ
  เพื่อสร้างความน่าสนใจและความสะดวกสบายให้แก่ผู้เข้าชมงานแสดงสินค้า เช่น
  การจับรางวัลชิงโชครถยนต์และคอมพิวเตอร์ การประมูลสินค้าไอทีและคอนซูเมอร์อิเล็กทรอนิกส์
  โดยเฉพาะบริการเคาน์เตอร์ Buyer Guide ซึ่งตรงกับวัตถุประสงค์หลักของนิตยสาร COMMART
  ในการเป็นผู้ให้คำแนะนำในการเลือกซื้อสินค้า โดยบริษัทฯ
  จัดให้มีผู้เชี่ยวชาญเพื่อให้คำแนะนำผู้เข้าชมงานในการเลือกซื้อสินค้าได้ตรงกับความต้องการ

3.  ความสัมพันธ์กับลูกค้า

  บริษัทฯ มีนโยบายในการทำงานร่วมกับลูกค้าเพื่อสร้างมูลค่าเพิ่มให้กับงานแสดงสินค้าของบริษัทฯ
  และผลิตภัณฑ์ของลูกค้า โดยบริษัทฯ
  ได้ใช้ข้อมูลจากการสื่อสารกับผู้อ่านผ่านสื่อนิตยสารและสื่ออินเทอร์เน็ตของบริษัทฯ
  มาวิเคราะห์พฤติกรรมของผู้บริโภคและความต้องการของตลาด
  ทำให้ทราบถึงแนวโน้มและทิศทางของตลาดไอที และคอนซูเมอร์อิเล็กทรอนิกส์
  เพื่อวางแผนการในการจัดงานร่วมกับลูกค้า
  ไม่ว่าจะเป็นการวางแผนการเปิดตัวผลิตภัณฑ์รุ่นใหม่ล่าสุดในงาน
  รวมทั้งร่วมกันวางแผนการจัดโปรโมชั่นต่างๆ จากความสัมพันธ์ ที่ดีดังกล่าวส่งผลทำให้บริษัทฯ
  ประสบความสำเร็จในการจัดงานแสดงสินค้าอย่างต่อเนื่องมากว่า 10 ปี

5. การประชาสัมพันธ์

  จากการที่บริษัทฯ ดำเนินธุรกิจทั้งสื่อสิ่งพิมพ์ และสื่อดิจิตอล ส่งผลทำให้บริษัทฯ
  สามารถประชาสัมพันธ์งานแสดงสินค้าของบริษัทฯ ได้อย่างทั่วถึง ทำให้ชื่องาน COMMART
  เป็นที่รู้จัก (Brand Awareness) อย่างแพร่หลาย โดยการจัดงานในแต่ละครั้ง บริษัทฯ
  จะมีการโฆษณาและประชาสัมพันธ์ในสื่อทุกสื่อของบริษัทฯ และสื่อภายนอก
  เพื่อเป็นการให้ข่าวสารและกระตุ้นความสนใจของผู้บริโภคล่วงหน้า ก่อนวันจัดงานประมาณ 2
  เดือน

ช่องทางในการให้บริการ

บริษัทฯ มีฝ่ายจัดงานแสดงสินค้า ที่จะเข้าเสนอลูกค้าเกี่ยวกับรูปแบบของงานแสดงสินค้าในแต่ละครั้ง
เนื่องจากชื่องาน COMMART เป็นที่รู้จักในวงกว้างและได้รับความนิยมมาโดยตลอด
ส่งผลทำให้พื้นที่เช่าในงานแสดงสินค้าของบริษัทฯ มีอัตราการเช่าเต็มพื้นที่ทุกครั้ง

กลุ่มลูกค้าเป้าหมาย

งาน COMMART

1.  กลุ่มผู้เข้าชมงาน ได้แก่ บุคคลทั่วไปที่สนใจสินค้าไอที อุปกรณ์ฮาร์ดแวร์ ซอฟท์แวร์ต่างๆ
    รวมทั้ง Gadget ใหม่ๆ

2.  กลุ่มองค์กรธุรกิจ ได้แก่ ฝ่ายจัดซื้อขององค์กรต่างๆ
    และผู้ประกอบการขนาดกลางและขนาดย่อม (SMEs)

3.  กลุ่มลูกค้าที่เช่าพื้นที่ในงาน ได้แก่ ผู้ผลิตสินค้า (Vendor) ตัวแทนจำหน่ายสินค้า (Dealer)
    และร้านค้าปลีกรายย่อยต่างๆ ที่เกี่ยวกับไอที
    โดยลูกค้าที่เป็นบริษัทชั้นนำด้านไอทีของโลกซึ่งเข้าร่วมแสดงสินค้ากับงาน COMMART
    มาโดยตลอด เช่น Intel, Acer, Toshiba, Epson, Microsoft, AIS, Hardware
    House, HP, Sumsung, Dell, Lenovo, Sony, CAT, TOT เป็นต้น
    รวมทั้งลูกค้าที่เป็นสถาบันการเงิน เช่น ธนาคารกรุงเทพ ธนาคารกสิกรไทย
    ธนาคารกรุงศรีอยุธยา ธนาคารฮ่องกงและเซี่ยงไฮ้ และธนาคารซิตี้แบงก์ เป็นต้น

งาน CEMart

1.  กลุ่มผู้เข้าชมงาน ได้แก่ บุคคลทั่วไปที่สนใจเครื่องใช้ไฟฟ้า และอุปกรณ์อิเล็กทรอนิกส์
    บางกลุ่มจะเป็นกลุ่มเดียวกับผู้เข้าชมงาน COMMART

2.  กลุ่มลูกค้าที่เช่าพื้นที่ในงาน บางกลุ่มจะเป็นกลุ่มเดียวกับลูกค้าที่เช่าพื้นที่ในงาน COMMART
    เนื่องจากผู้ผลิตสินค้า (Vendor) มีผลิตภัณฑ์ที่หลากหลายทั้งไอที และ
    คอนซูเมอร์อิเล็กทรอนิกส์ เช่น Sony, Samsung, LG, Toshiba, Panasonic เป็นต้น
    ในขณะเดียวกัน ก็จะมีลูกค้าที่เช่าพื้นที่กลุ่มใหม่ที่เป็นผู้ผลิตเครื่องใช้ไฟฟ้าภายในบ้าน เช่น
    เครื่องปรับอากาศ เครื่องซักผ้า ตู้เย็น เป็นต้น

ภาวะอุตสาหกรรม

อุตสาหกรรมที่เกี่ยวข้องกับธุรกิจจัดงานแสดงสินค้าของบริษัทฯ ประกอบด้วย
อุตสาหกรรมสินค้าไอทีและอุตสาหกรรมเครื่องใช้ไฟฟ้า
เนื่องจากการเปลี่ยนแปลงและแนวโน้มอุตสาหกรรมดังกล่าว
จะส่งผลกระทบโดยตรงต่อความสนใจของผู้เข้าชมงานแสดงสินค้า
รวมทั้งผู้เช่าพื้นที่ในงานแสดงสินค้าของบริษัทฯ

อุตสาหกรรมสินค้าไอที

ปัจจุบันผลิตภัณฑ์ไอทีเข้ามามีบทบาทสำคัญต่อการดำรงชีวิตประจำวันของผู้บริโภคเป็นอย่างมาก
รวมถึงภาคธุรกิจอย่างหลีกเลี่ยงไม่ได้ เนื่องจากถูกนำมาใช้อำนวยความสะดวก ทั้งด้านการงาน
การเรียน และการติดต่อสื่อสารต่างๆ
ทำให้ความต้องการใช้เทคโนโลยียังคงมีอย่างต่อเนื่องและมีแนวโน้มเพิ่มขึ้น
จึงนับว่าเป็นตลาดที่มีความน่าสนใจ ถึงแม้ว่าจะได้รับผลกระทบจากช่วงที่ภาวะเศรษฐกิจชะลอตัวในปี
2552 ที่ผ่านมา อุตสาหกรรมสินค้าไอทียังคงสามารถเติบโตได้
จากข้อมูลของศูนย์เทคโนโลยีอิเล็กทรอนิกส์และคอมพิวเตอร์แห่งชาติ ในปี 2552
คาดว่าตลาดสินค้าไอทีจะมีมูลค่าประมาณ 77,619 ล้านบาท ขยายตัวร้อยละ 2.5
ลดลงจากการขยายตัวร้อยละ 11.1 ในปี 2551
โดยอัตราการเติบโตที่ต่ำลงดังกล่าวมาจากปัจจัยด้านเศรษฐกิจที่ส่งผลกระทบต่อยอดขายที่ลดลง
โดยเฉพาะการลงทุนในส่วนของภาครัฐและภาคเอกชน และจากอีกปัจจัยหนึ่ง
คือราคาของสินค้าต่างๆ มีราคาถูกลง เนื่องจากความก้าวหน้าทางเทคโนโลยี
ทำให้สินค้าใหม่โดยส่วนใหญ่มีราคาที่ถูกลง
แต่ปัจจัยดังกล่าวก็ทำให้สินค้าไอทีสามารถเข้าถึงผู้บริโภคในวงกว้างขึ้นและช่วยกระตุ้นการใช้จ่ายของผู้บริโภคที่ต้องการลดต้นทุนการใช้งานหรือต้องการเปลี่ยนไปใช้เทคโนโลยีใหม่ๆ
ด้วย

มูลค่าตลาดคอมพิวเตอร์ฮาร์ดแวร์* ปี 2550-2552

[]

ที่มา: ศูนย์เทคโนโลยีอิเล็กทรอนิกส์และคอมพิวเตอร์แห่งชาติ

*มูลค่าตลาดคอมพิวเตอร์ฮาร์ดแวร์มาจากการจำหน่ายผลิตภัณฑ์กลุ่มคอมพิวเตอร์และอุปกรณ์ต่อพ่วง
(PC and Peripherals) และกลุ่ม System ไม่รวมโปรเจกเตอร์ (Projector)
และเครื่องสำรองไฟฟ้า (UPS)

ถึงแม้เป็นช่วงที่ภาวะเศรษฐกิจชะลอตัวในปี 2552 ที่ผ่านมา
ผลิตภัณฑ์หลายประเภทยังคงสามารถรักษาการเติบโตทางด้านมูลค่าไว้อันเนื่องจากมีปริมาณการขายที่เพิ่มขึ้น
การเปลี่ยนแปลงที่เห็นได้ชัดเจนในตลาดคอมพิวเตอร์ฮาร์ดแวร์ปี 2552 ได้แก่
การเติบโตของมูลค่าเครื่องคอมพิวเตอร์โน๊ตบุ๊ค เครื่องคอมพิวเตอร์เน็ตบุ๊ค จอภาพ รวมทั้ง
External Data Storage

มูลค่าตลาดคอมพิวเตอร์และอุปกรณ์ต่อพ่วง (PC and Peripherals) แบ่งตามประเภท ปี
2550-2552

[TABLE]

ที่มา: ศูนย์เทคโนโลยีอิเล็กทรอนิกส์และคอมพิวเตอร์แห่งชาติ

เมื่อพิจารณาตามมูลค่าตลาดโดยการจำแนกตามภาคผู้ใช้หลัก พบว่าในปี 2552 ภาคครัวเรือน
(Household) และธุรกิจครัวเรือนขนาดเล็ก (SOHO: Small Office and Home Office)
มีการใช้จ่ายด้านคอมพิวเตอร์ฮาร์ดแวร์สูงที่สุด รองลงมาได้แก่ ภาคเอกชน (Corporate)
และภาครัฐและรัฐวิสาหกิจ (Government & State Enterprise) ตามลำดับ

สัดส่วนของมูลค่าตลาดคอมพิวเตอร์ฮาร์ดแวร์ จำแนกตามภาคผู้ใช้หลัก ในปี 2552

[]

ที่มา: ศูนย์เทคโนโลยีอิเล็กทรอนิกส์และคอมพิวเตอร์แห่งชาติ

สำหรับแนวโน้มของตลาดสินค้าไอทีนั้น
เริ่มมีความคึกคักมากขึ้นเมื่อเศรษฐกิจไทยมีสัญญาณการปรับตัวในทิศทางที่ดีขึ้นมาตั้งแต่ช่วงครึ่งหลังของปี
2552 และเมื่อความเชื่อมั่นของผู้บริโภคที่มีต่อทิศทางเศรษฐกิจที่ฟื้นตัวนั้น
ทำให้ผู้บริโภคเริ่มกลับมาใช้จ่ายมากขึ้น
รวมถึงผู้ผลิตสินค้าไอทีก็ได้เริ่มทยอยเปิดตัวสินค้ารุ่นใหม่ออกมาสู่ตลาด
ในขณะที่ผู้ประกอบการค้าปลีกสินค้าไอทีสมัยใหม่ต่างเร่งทำแคมเปญการตลาดเพื่อกระตุ้นกำลังซื้อ
นอกจากนี้ ยังมีปัจจัยบวกอื่นๆ ได้แก่ การสนับสนุนของภาครัฐบาล
การเปลี่ยนแพลตฟอร์มคอมพิวเตอร์ฮาร์ดแวร์ให้สามารถรองรับเทคโนโลยีใหม่
การใช้งานอินเทอร์เน็ตที่แพร่หลายมากขึ้น
และการปรับเปลี่ยนรูปแบบของเอกสารเป็นดิจิตอลในระดับองค์กรอีกด้วย
โดยศูนย์เทคโนโลยีอิเล็กทรอนิกส์และคอมพิวเตอร์แห่งชาติคาดว่าตลาดคอมพิวเตอร์ฮาร์ดแวร์ในปี
2553 มีแนวโน้มขยายตัวร้อยละ 8.9

สภาวะอุตสาหกรรมสินค้าเครื่องใช้ไฟฟ้า

ตั้งแต่ปี 2551 ตลาดสินค้าเครื่องใช้ไฟฟ้าในประเทศมีการเติบโตอย่างต่อเนื่อง
จากการปรับตัวดีขึ้นของภาคที่อยู่อาศัย ทำให้มีความต้องการในสินค้าเครื่องใช้ไฟฟ้าใหม่เพิ่มมากขึ้น
นอกจากนี้ ผู้ผลิตเครื่องใช้ไฟฟ้าชั้นนำของโลกต่างเริ่มเปิดตัวผลิตภัณฑ์รุ่นใหม่ๆ
ออกมาทำตลาดอย่างต่อเนื่อง และมีการทำแคมเปญเพื่อรักษาส่วนแบ่งตลาดของตนเอง นอกจากนี้
ยังมีปัจจัยเฉพาะธุรกิจอื่นๆ ซึ่งอาจมีผลต่อตลาดสินค้าเครื่องใช้ไฟฟ้า
โดยเฉพาะฤดูกาลและสภาวะอากาศซึ่งมีผลต่อความต้องการในการใช้เครื่องปรับอากาศ พัดลม
และเครื่องทำน้ำอุ่น รวมทั้งกระแสความนิยมในสินค้าประหยัดพลังงานและเป็นมิตรต่อสิ่งแวดล้อม
เป็นต้น

ปริมาณการจำหน่ายเครื่องใช้ไฟฟ้าในประเทศ แบ่งตามประเภท ปี 2550-2552

+----------+------+------+------+------+------+------+------+------+
| ประเภท   | 2550 |      | 2551 |      | 2552 |      | ไต   |      |
|          |      |      |      |      |      |      | รมาส |      |
|          |      |      |      |      |      |      | 1    |      |
|          |      |      |      |      |      |      | 2553 |      |
+----------+------+------+------+------+------+------+------+------+
|          | จ    | อ    | จ    | อ    | จ    | อ    | จ    | อ    |
|          | ำนวน | ัตราเ | ำนวน | ัตราเ | ำนวน | ัตราเ | ำนวน | ัตราเ |
|          |      | ติบโต |      | ติบโต |      | ติบโต |      | ติบโต |
|          | (เค  |      | (เค  |      | (เค  |      | (เค  |      |
|          | รื่อง) |      | รื่อง) |      | รื่อง) |      | รื่อง) |      |
+----------+------+------+------+------+------+------+------+------+
| โทรทัศน์   | 2    | -    | 2    | 2.2% | 2    | -    | 595  | 1    |
|          | ,427 | 3.5% | ,480 |      | ,333 | 5.9% | ,515 | 3.9% |
|          | ,522 |      | ,890 |      | ,496 |      |      |      |
+----------+------+------+------+------+------+------+------+------+
| พัดลม     | 1    | -1   | 1    | -    | 1    | 0.6% | 366  | 3    |
|          | ,135 | 3.6% | ,112 | 2.0% | ,119 |      | ,632 | 7.6% |
|          | ,000 |      | ,441 |      | ,156 |      |      |      |
+----------+------+------+------+------+------+------+------+------+
| หม้อหุงข้าว | 2    | 1    | 2    | 2.2% | 2    | 6.7% | 687  | 1    |
|          | ,502 | 9.2% | ,557 |      | ,729 |      | ,929 | 6.8% |
|          | ,300 |      | ,946 |      | ,608 |      |      |      |
+----------+------+------+------+------+------+------+------+------+
| ตู้เย็น     | 1    | -    | 1    | 1    | 1    | 4.1% | 372  | 5    |
|          | ,009 | 3.5% | ,147 | 3.7% | ,194 |      | ,511 | 1.7% |
|          | ,264 |      | ,068 |      | ,285 |      |      |      |
+----------+------+------+------+------+------+------+------+------+
| เ        | 464  | -    | 594  | 2    | 590  | -    | 166  | 2    |
| ครื่องซักผ้า | ,252 | 2.8% | ,688 | 8.1% | ,954 | 0.6% | ,572 | 2.5% |
+----------+------+------+------+------+------+------+------+------+
| เครื่อง    | 148  | -3   | 212  | 4    | 244  | 1    | 168  | 5    |
| ปรับอากาศ | ,345 | 8.3% | ,940 | 3.5% | ,342 | 4.7% | ,190 | 9.3% |
+----------+------+------+------+------+------+------+------+------+

ที่มา: ธนาคารแห่งประเทศไทย

สำหรับแนวโน้มตลาดเครื่องใช้ไฟฟ้าในปี 2553 คาดว่า จะมีมูลค่าประมาณ 84,750 – 88,000
ล้านบาท ขยายตัวร้อยละ 2.7-6.7 จากมูลค่าประมาณ 82,500 ล้านบาท ในปี 2552 (ที่มา :
ศูนย์วิจัยกสิกรไทย ปีที่ 16 ฉบับที่ 2215 วันที่ 31 พฤษภาคม 2553)
โดยตลาดมีแรงหนุนหลังจากภาวะเศรษฐกิจที่ปรับตัวดีขึ้นเป็นลำดับจากปีที่ผ่านมา
ซึ่งเป็นปัจจัยสนับสนุนการฟื้นตัวของการบริโภคภายในประเทศให้ดีขึ้น และจากปัจจัยเฉพาะธุรกิจ
เช่น สภาวะอากาศที่ร้อนจัด ส่งผลต่อปริมาณการซื้อเครื่องปรับอากาศและพัดลมให้เติบโตได้ดี
การเติบโตของยอดขายโทรทัศน์จากแคมเปญการตลาดในช่วงมหกรรมฟุตบอลโลก
การลดภาษีสรรพสามิตเครื่องปรับอากาศ รวมถึงการเพิ่มขึ้นของจำนวนที่อยู่อาศัยสร้างเสร็จ
อาจมีผลต่อเครื่องใช้ไฟฟ้าใหม่ที่เพิ่มขึ้นตามมาเช่นกัน อย่างไรก็ตาม
สถานการณ์การชุมนุมทางการเมืองที่มีความรุนแรงในช่วงเดือนพฤษภาคมที่ผ่านมา
ซึ่งได้สร้างความสูญเสียทางธุรกิจ อาจจะต้องใช้เวลาระยะหนึ่งในการที่จะฟื้นฟูเศรษฐกิจ
และความเชื่อมั่นให้กลับฟื้นคืนมา
ผู้ผลิตเครื่องใช้ไฟฟ้าจึงต้องปรับแผนการดำเนินธุรกิจและกลยุทธ์การตลาด
เพื่อกระตุ้นยอดขายเครื่องใช้ไฟฟ้าในประเทศให้เป็นไปตามเป้าหมายที่กำหนดไว้

ภาวะการแข่งขัน

ปัจจุบัน ผู้บริโภคสามารถเข้าถึงสินค้าไอทีได้หลากหลายช่องทาง เช่น ซื้อโดยตรงจากผู้ผลิตสินค้า
(Vendor) ตัวแทนจำหน่ายสินค้า (Dealer) ร้านค้าปลีกรายย่อย ซุปเปอร์สโตร์
และห้างสรรพสินค้า เป็นต้น
อย่างไรก็ตามงานแสดงสินค้าไอทีถือเป็นอีกช่องทางหนึ่งที่ผู้บริโภคเลือกในการซื้อสินค้า
โดยเฉพาะงานแสดงสินค้าไอทีของบริษัทฯ เนื่องจากภายในงาน
มีการรวบรวมสินค้าที่หลากหลายครบทุกประเภท มีเคาน์เตอร์ Buyer Guide
ให้คำแนะนำผู้ซื้อสินค้าในงาน มีโปรโมชั่นต่างๆ ที่น่าสนใจ ทั้งรางวัลชิงโชค ของแถม
และการประมูลสินค้าราคาถูก และมีการนำเสนอนวัตกรรมใหม่ๆ
รวมทั้งสถานที่จัดงานกว้างขวางและเดินทางสะดวก โดยงาน COMMART
ถือเป็นงานแสดงสินค้าที่ได้รับความนิยมเป็นอย่างสูงและเป็นที่รู้จักอย่างกว้างขวาง
ถือเป็นผู้นำการตลาดในธุรกิจประเภทงานแสดงสินค้าไอที สำหรับงาน CEMART
ที่จะจัดขึ้นในเดือนสิงหาคม โดยใช้กลยุทธ์ทั้งการนำเสนอนวัตกรรมใหม่ๆ
ของสินค้าเครื่องใช้ไฟฟ้าและอุปกรณ์อิเล็กทรอนิกส์ โปรโมชั่นต่างๆ ที่น่าสนใจทั้งรางวัลชิงโชค
ของแถม และการประมูลสินค้าราคาถูก คาดว่าจะได้รับการตอบรับเป็นอย่างดีเช่นเดียวกัน

ปัจจุบันมีงานแสดงสินค้าประเภทไอทีและ/หรือเครื่องใช้ไฟฟ้าและอุปกรณ์อิเล็กทรอนิกส์ ที่สำคัญ
สรุปได้ดังนี้

+---------------------+----------+-----------------+------------------+
| ผู้จัดงาน              | ชื่องาน    | สถานที่           | ประเภทสินค้า       |
+=====================+==========+=================+==================+
| Powermall           | Ele      | ศูนย์ก            | ส                |
| ของกลุ่มบริษัท          | ctronica | ารค้าสยามพารากอน | ินค้าเครื่องใช้ไฟฟ้าแล |
| เดอะมอลล์กรุ๊ป จำกัด    | Fair     |                 | ะอุปกรณ์อิเล็กทรอนิกส์ |
|                     |          | ห้างส            | รวมถึงสินค้าไอที     |
|                     |          | รรพสินค้าเดอะมอลล์ |                  |
+---------------------+----------+-----------------+------------------+
| Powerbuy ของกลุ่มบริษัท | Powerbuy | ห้า              | ส                |
| เซ็นทรัล รีเทล         | EXPO     | งสรรพสินค้าเซ็นทรัล | ินค้าเครื่องใช้ไฟฟ้าแล |
| คอร์ปอเรชั่น จำกัด      |          |                 | ะอุปกรณ์อิเล็กทรอนิกส์ |
|                     |          |                 | รวมถึงสินค้าไอที     |
+---------------------+----------+-----------------+------------------+
| บริษัท อิมแพ็ค เอ็กซิบิชั่น  | Thailand | อิมแพค           | ส                |
| แมเนจเม้นท์ จำกัด      | El       | เมืองทองธานี      | ินค้าเครื่องใช้ไฟฟ้าแล |
|                     | ectronic |                 | ะอุปกรณ์อิเล็กทรอนิกส์ |
|                     | Fair     |                 |                  |
+---------------------+----------+-----------------+------------------+
| จัดโดยโฮมเวิร์ค และ    | H        | ไบเทค บางนา     | อุปกรณ์ตกแต่งบ้าน    |
| Powerbuy            | omeWorks |                 | รว               |
| ของกลุ่มบริษัทเซ็นทรัล    | EXPO     | ศูนย์การ          | มถึงเครื่องใช้ไฟฟ้าแล |
| รีเทล คอร์ปอเรชั่น จำกัด |          | ประชุมแห่งชาติสิริกิติ์ | ะอุปกรณ์อิเล็กทรอนิกส์ |
+---------------------+----------+-----------------+------------------+
| บริษัท โฮม โปรดักส์     | HomePro  | อิมแพค           | อุปกรณ์ตกแต่งบ้าน    |
| เซ็นเตอร์ จำกัด        | EXPO     | เมืองทองธานี      | รว               |
| (มหาชน)             |          |                 | มถึงเครื่องใช้ไฟฟ้าแล |
|                     |          |                 | ะอุปกรณ์อิเล็กทรอนิกส์ |
+---------------------+----------+-----------------+------------------+
| บริษัท ทิพย์พัฒนอาร์เขต   | Pantip   | ศูนย์ก            | สินค้าไอที          |
| จำกัด                | Hot Sale | ารค้าพันธุ์ทิพย์พลาซา |                  |
|                     |          |                 |                  |
| ผู้บริหาร              |          |                 |                  |
| ศูนย์การค้าพันธุ์ทิพย์พลาซา |          |                 |                  |
+---------------------+----------+-----------------+------------------+

4.2.1.3 การจัดหาผลิตภัณฑ์หรือบริการ

ขั้นตอนในการจัดงานแสดงสินค้า

1.  การออกแบบและวางแผนการจัดงาน

  เริ่มจากการกำหนดวันจัดงาน วางรูปแบบและเนื้อหาการจัดงาน
  พร้อมทั้งขออนุมัติงบประมาณในการจัดงานจากคณะกรรมการบริหาร (Executive Committee)
  โดยการวางแผนงานจะต้องครอบคลุมกลยุทธ์ในการจัดงานต่างๆ ดังนี้

-   การจัดเตรียมพื้นที่: วางแผนเรื่องสถานที่จัดงาน ระบบสาธารณูปโภค การตกแต่งพื้นที่จัดงาน
    และมาตรการด้านความปลอดภัย

-   การกำหนดคอนเทนต์: ฝ่ายกองบรรณาธิการจะคัดสรรเทคโนโลยีและนวัตกรรมใหม่ๆ
    ที่จะจัดแสดงในงาน รวมถึงการจัดกิจกรรมสัมมนา และ Workshop เพื่อให้ความรู้
    สร้างความสนใจและดึงดูดผู้เข้าชมงาน

-   การขายพื้นที่: ฝ่ายการจัดงานแสดงสินค้าเป็นผู้จัดเตรียมและจัดแบ่งการขายพื้นที่

-   การโฆษณาประชาสัมพันธ์: จัดทำแนวทางการโฆษณาประชาสัมพันธ์
    พิจารณากำหนดกิจกรรมทางการตลาดและสินค้าโชว์ในงาน

-   การออกแบบแบบสอบถาม:
    ออกแบบและจัดทำแบบสอบถามสำหรับการเก็บข้อมูลเพื่อนำไปใช้ในการวิเคราะห์ตลาดและปรับปรุงงานครั้งต่อไป

    1.  การเตรียมการก่อนการจัดงาน

  ระยะเวลาประมาณ 3 เดือน ก่อนเริ่มงาน

-   เริ่มขายพื้นที่ในงาน โดยมีการติดตามผลการขายพื้นที่ทุกสัปดาห์
    และรายงานให้ผู้จัดการทั่วไปทราบ เพื่อ
    ปรับปรุงกลยุทธ์ในการบริหารจัดการให้บรรลุเป้าหมายที่กำหนด

-   ผลิตสื่อโฆษณาและสื่อที่ใช้ในการจัดงาน

-   จัดหาสินค้าที่ใช้ในการทำโปรโมชั่น จัดหาอุปกรณ์ที่ใช้ในงาน

-   คัดสรรสินค้าและนวัตกรรมใหม่ๆ เพื่อมาจัดแสดงในงาน รวมถึงใช้ประชาสัมพันธ์กับสื่อต่างๆ

-   ติดต่อผู้รับเหมาก่อสร้าง (Supplier) เรื่องการตกแต่งพื้นที่จัดงาน

-   จัดเตรียมระบบ Call Center เพื่อตอบข้อซักถามเกี่ยวกับรายละเอียดของงาน
    และจัดเตรียมการลงทะเบียน

  ระยะเวลาประมาณ 2 เดือน ก่อนเริ่มงาน บริษัทฯ จะเริ่มโฆษณาประชาสัมพันธ์งาน
  พร้อมจัดการแถลงข่าว

1.  ภายหลังการจัดงาน

  บริษัทฯ จะมีการประเมินผลการจัดงาน วิเคราะห์ผลจากแบบสอบถาม
  และสรุปข้อปรับปรุงงานเพื่อการจัดงานในครั้งต่อไป

4.2.2 งานนิทรรศการและการจัดประชุมสัมมนา

4.2.2.1 ลักษณะผลิตภัณฑ์หรือบริการ

จากการที่โลกของการเรียนรู้ในปัจจุบันไม่ได้ถูกจำกัดอยู่ในเฉพาะห้องเรียน
แต่ได้ปรับตัวสู่การเรียนรู้ตลอดชีวิต (Lifelong Learning) องค์กรต่างๆ
จึงหันมาให้ความสำคัญในการพัฒนาบุคลากรเพิ่มมากขึ้น
เพื่อที่จะเสริมสร้างความรู้และทักษะของบุคลากรให้สามารถแข่งขันในธุรกิจได้อย่างมีประสิทธิภาพ
ซึ่งบริษัทฯ เล็งเห็นถึงโอกาสดังกล่าว
จึงขยายการให้บริการในการจัดประชุมสัมนาให้แก่องค์กรต่างๆ
ซึ่งเป็นช่องทางหนึ่งในการพัฒนาบุคลากรแต่ละองค์กร ให้มีความรู้เพิ่มพูนขึ้น จากการที่บริษัทฯ
เป็นผู้ผลิตสื่อสิ่งพิมพ์ ทำให้บริษัทฯ สามารถนำเนื้อหาจากสิ่งพิมพ์ดังกล่าว
มาใช้เป็นวัตถุดิบในการจัดประชุมสัมมนาต่างๆ ได้

บริษัทฯ ให้บริการจัดงานประชุมสัมมนาแบบครบวงจร ตั้งแต่เสนอรูปแบบของการประชุมสัมมนา
หาสถานที่ในการจัดกิจกรรม จัดหาข้อมูลของกลุ่มเป้าหมายเพื่อเชิญเข้าร่วมสัมมนา
รวมทั้งการจัดหาวิทยากรผู้ทรงคุณวุฒิที่มีประสบการณ์
เพื่อให้เหมาะสมกับวัตถุประสงค์ในการจัดงานของลูกค้าแต่ละราย โดยที่ผ่านมา บริษัทฯ
ได้รับความไว้วางใจจากหลายหน่วยงานทั้งภาครัฐ และเอกชน ให้เป็นผู้จัดงาน
ด้วยกิจกรรมในหลายรูปแบบ อาทิ งานอภิปรายให้ความรู้ทางด้านการจัดการด้านไอที ด้านธุรกิจ
งานสัมมนากลุ่มย่อย Workshop รวมทั้งงานนิทรรศการต่างๆ

ผลงานการจัดงานสำคัญที่ผ่านมา

ปี 2553

-   งานการประกวดนวัตกรรมโทรคมนาคมและแสดงศักยภาพผู้ผลิต ประจำปี 2553

-   งาน Innomart & Technomart

ปี 2552

-   งาน Smart E-Solution: ยกระดับธุรกรรมออนไลน์ ของบริษัท กสท โทรคมนาคม จำกัด
    (มหาชน)

-   Workshop หัวข้อ “Openmind” ของบริษัท ซีเมนส์ จำกัด

ปี 2551

-   งานนิทรรศการ “12 ปี รัตนราชสุดา สารสนเทศ:
    ประสบการณ์จากโครงการเทคโนโลยีสารสนเทศตามพระราชดำริ
    สมเด็จพระเทพรัตนราชสุดาฯ สยามบรมราชกุมารี”
    ของศูนย์เทคโนโลยีอิเล็กทรอนิกส์และคอมพิวเตอร์แห่งชาติ

-   โครงการ Open Source Software Promotion
    ของสำนักงานส่งเสริมอุตสาหกรรมซอฟท์แวร์แห่งชาติ

-   โครงการฝึกอบรมเชิงปฏิบัติการ หัวข้อ “Strategy Map & Balanced Scorecard”
    ของสำนักงานส่งเสริมอุตสาหกรรมซอฟท์แวร์แห่งชาติ

-   โครงการ “เทคนิคการสร้างสรรค์ e-Book” ของ สำนักงานอุทยานการเรียนรู้
    สังกัดสำนักงานบริหารและพัฒนาองค์ความรู้ (องค์การมหาชน)

-   โครงการ SME Account @ Click ของสำนักงานส่งเสริมวิสาหกิจขนาดกลางและขนาดย่อม
    จัดขึ้นระหว่างปี 2549-2551

-   โครงการมหกรรมของกินของใช้ไทยแลนด์
    ของสำนักงานส่งเสริมวิสาหกิจขนาดกลางและขนาดย่อม จัดขึ้นระหว่างปี 2549-2551

นอกจากนี้ บริษัทฯ ยังมีงานสัมมนาที่บริษัทฯ จัดขึ้นเอง ได้แก่ งาน Smart Business Day
ซึ่งจัดขึ้นทุกปี โดยเริ่มจัดครั้งแรกเมื่อปี 2548 เป็นงานสัมมนาในเชิงบริหารและการจัดการธุรกิจ
โดยมีหัวข้อที่แตกต่างกันไปในแต่ละครั้ง
โดยมุ่งเน้นในการนำเสนอข้อมูลให้สอดคล้องกับความต้องการของผู้เข้าฟังในแต่ละกลุ่มเป้าหมาย
โดยรายได้จะมาจากผู้สนับสนุน (Sponsor)
ซึ่งเป็นผู้ผลิตสินค้าและบริการที่เกี่ยวเนื่องกับหัวข้อสัมมนาที่จัดขึ้น
โดยผู้เข้าร่วมสัมมนาไม่ต้องเสียค่าใช้จ่ายใดๆ

4.2.2.2 การตลาดและภาวะการแข่งขัน

กลยุทธ์ทางการตลาด

1.  กลยุทธ์ในการให้บริการ

  บริษัทฯ ให้บริการจัดงานในรูปแบบต่างๆ ทั้งงานประชุมสัมมนา งานนิทรรศการ งานแสดงสินค้า
  และกิจกรรมทางการตลาดต่างๆ ให้แก่ทั้งภาครัฐและภาคเอกชน
  โดยเน้นการจัดงานที่มีคุณภาพและครบวงจร โดยทีมงานของบริษัทฯ
  จะร่วมทำงานกับลูกค้าอย่างใกล้ชิด เพื่อให้เข้าใจถึงวัตถุประสงค์ และความต้องการของลูกค้า
  หลังจากนั้นทีมงานจะสร้างสรรค์ และกำหนดรูปแบบกิจกรรมที่น่าสนใจ รูปแบบการจัดงาน
  สถานที่ในการ จัดงาน การจัดหาวิทยากรรับเชิญผู้ทรงคุณวุฒิที่มีประสบการณ์
  เพื่อให้เหมาะสมกับวัตถุประสงค์ในการจัดงานของลูกค้าแต่ละราย ทั้งนี้ บริษัทฯ
  จะมีการควบคุมคุณภาพในทุกขั้นตอนการทำงาน
  เพื่อสร้างสรรค์งานให้บรรลุตรงตามวัตถุประสงค์และความต้องการของลูกค้า

2.  กลยุทธ์ด้านบุคลากร

  บุคลากร
  เป็นส่วนสำคัญในการผลิตและสร้างสรรค์งานเพื่อให้ได้ผลงานที่มีคุณภาพและประสบความสำเร็จตามวัตถุประสงค์ของการจัดงาน
  บริษัทฯ
  มีนโยบายในการส่งเสริมการพัฒนาความรู้และความคิดสร้างสรรค์ของบุคลากรอย่างต่อเนื่อง
  โดยบุคลากรของบริษัทฯ ได้รับการฝึกอบรมอย่างสม่ำเสมอทั้งภายในบริษัทฯ
  เข้าร่วมงานสัมมนาต่างๆ รวมทั้งการไปศึกษาดูงานในต่างประเทศ ทำให้บริษัทฯ
  มีทีมงานที่มีความชำนาญ มีความคิดริเริ่มสร้างสรรค์
  ซึ่งเป็นปัจจัยสำคัญในการสร้างสรรค์งานที่มีคุณภาพ

3.  กลยุทธ์ในการเข้าถึงกลุ่มเป้าหมาย

  การจัดงานในแต่ละครั้ง มีกลุ่มเป้าหมายของงาน (ผู้เข้าร่วมงาน) ที่แตกต่างกัน ดังนั้น
  การเข้าถึงกลุ่มเป้าหมายดังกล่าวจำเป็นจะต้องมีสื่อการประชาสัมพันธ์ที่ดี ทั้งนี้ บริษัทฯ
  มีช่องทางในการประชาสัมพันธ์งานสัมมนาหรืองานกิจกรรมต่างๆ ได้อย่างครบวงจร
  โดยสามารถใช้สื่อต่างๆ ของบริษัทฯ ได้แก่ นิตยสาร รายการวิทยุ E-mail และเว็บไซต์
  ในการประชาสัมพันธ์ ทำให้เข้าถึงผู้บริโภคได้อย่างกว้างขวางและมีความหลากหลาย นอกจากนี้
  บริษัทฯ ยังมีฐานข้อมูลของผู้บริโภคจากสื่อต่างๆ ของบริษัทฯ ทำให้บริษัทฯ
  มีข้อได้เปรียบในการเข้าถึงกลุ่มเป้าหมาย

ลูกค้าเป้าหมาย

ลูกค้าเป้าหมายของการให้บริการจัดงานแบ่งออกเป็น 2 ประเภท ดังนี้

1.  กลุ่มธุรกิจเอกชน เช่น ธนาคารกสิกรไทย จำกัด (มหาชน) บริษัท ไมโครซอฟท์
    (ประเทศไทย) จำกัด บริษัท อินเทล ไมโครอิเล็กทรอนิกส์ (ประเทศไทย) จำกัด บริษัท
    แคนนอน มาร์เก็ตติ้ง (ไทยแลนด์) จำกัด บริษัท เอเซอร์ คอมพิวเตอร์ จำกัด เป็นต้น

2.  กลุ่มงานรัฐวิสาหกิจและหน่วยงานของรัฐ เช่น บริษัท กสท โทรคมนาคม จำกัด (มหาชน)
    บริษัท ไปรษณีย์ไทย จำกัด สำนักงานอุทยานการเรียนรู้
    สำนักงานส่งเสริมวิสาหกิจขนาดกลางและขนาดย่อม
    สำนักงานส่งเสริมอุตสาหกรรมซอฟท์แวร์แห่งชาติ
    ศูนย์เทคโนโลยีอิเล็กทรอนิกส์และคอมพิวเตอร์แห่งชาติ เป็นต้น

ภาวะการแข่งขัน

ธุรกิจการรับจัดสัมมนาและการบริหารการจัดงานเป็นธุรกิจที่มีแนวโน้มเติบโตอย่างต่อเนื่อง
โดยองค์กรต่างๆ ให้ความสำคัญแก่การจัดงานต่างๆ มากขึ้น
เนื่องจากการจัดงานดังกล่าวสามารถเข้าถึงกลุ่มเป้าหมายได้อย่างชัดเจนและสามารถสร้างความสัมพันธ์และประสบการณ์ร่วมกับกลุ่มเป้าหมายดังกล่าว
จึงทำให้ได้ผลลัพธ์ที่คุ้มค่าและได้ผลในหลายมิติทั้งในด้านการให้ความรู้ การโฆษณาประชาสัมพันธ์
รวมทั้งการขาย ทำให้ผู้ประกอบการหลายรายเปลี่ยนมาใช้การจัดสัมมนาและกิจกรรมต่างๆ
ในการทำการตลาดมากขึ้น

สำหรับผู้ประกอบการในธุรกิจการรับจัดสัมมนาและการบริหารการจัดงานนั้น
มีการแข่งขันค่อนข้างสูงและมีผู้ประกอบการจำนวนมาก เนื่องจากการเข้าสู่ธุรกิจไม่ได้ยากนัก
โดยมีทั้งบริษัทขนาดใหญ่ เช่น บริษัทผู้ผลิตรายการโทรทัศน์และรายการบันเทิง
รวมถึงเอเยนซี่โฆษณา เป็นต้น และบริษัทขนาดเล็กทั่วไปที่มีบุคลากรไม่มาก อย่างไรก็ตาม
การจัดงานจำเป็นต้องอาศัยประสบการณ์ และความเชี่ยวชาญในการทำงานในระดับสูง นอกจากนี้
เนื่องจากธุรกิจการจัดสัมมนาและการบริหารการจัดงานเป็นธุรกิจที่มีความหลากหลาย
มีลูกค้าหลายประเภทและมีเนื้อหาที่แตกต่าง
ทำให้ผู้ประกอบการแต่ละรายมีความเชี่ยวชาญและสายสัมพันธ์ที่ต่างกันออกไป

บริษัทฯ มีความเชี่ยวชาญและประสบการณ์ที่หลากหลาย
โดยเฉพาะการจัดงานสัมมนาและการบริหารการจัดงานในด้านที่เกี่ยวข้องกับด้านธุรกิจและด้านไอที
ซึ่งบริษัทฯ
สามารถให้บริการที่มีคุณภาพจนได้รับความไว้วางใจจากลูกค้าหลายกลุ่มทั้งในภาครัฐและบริษัทเอกชนขนาดใหญ่
โดยบริษัทฯ มีความพร้อมทั้งในด้านระบบงานและบุคลากร
มีฐานข้อมูลที่เกี่ยวข้องกับภาคธุรกิจและด้านไอทีที่ครบวงจร
และมีการเน้นการนำเสนอกิจกรรมในรูปแบบที่แปลกใหม่และมีความแตกต่างโดยเน้นความคิดสร้างสรรค์

4.2.2.3 การจัดหาผลิตภัณฑ์และบริการ

ขั้นตอนในการจัดงาน

1.  การออกแบบและวางแผนการจัดงาน

  บริษัทฯ จะมีการประชุมร่วมกับลูกค้าหรือหาข้อมูลรายละเอียดของงาน
  เพื่อวิเคราะห์วัตถุประสงค์ของงานและนำเสนอวิธีการ กลุ่มเป้าหมาย วิทยากร สถานที่ วันเวลา
  งบประมาณ กลยุทธ์การตลาดและการขาย การประชาสัมพันธ์ และแผนปฏิบัติการ
  ให้สอดคล้องกับความต้องการของลูกค้า

2.  การเตรียมการก่อนการจัดงาน

  เมื่อโครงการได้รับอนุมัติจากผู้ว่าจ้างแล้ว บริษัทฯ
  จะจัดเตรียมการประชุมวางแผนการทำงานกับทุกฝ่ายที่เกี่ยวข้อง จัดเตรียมสถานที่และอุปกรณ์
  ออกหนังสือเชิญวิทยากร เรียนเชิญกลุ่มเป้าหมายเข้าร่วมงาน
  และจัดเตรียมช่องทางการสมัครโดยการรับลงทะเบียนผ่านเว็บไซต์หรือทางโทรสาร
  ขึ้นอยู่กับความต้องการของลูกค้า รวมถึงจัดเตรียมสื่อโฆษณาและช่องทางในการประชาสัมพันธ์

3.  ภายหลังการจัดงาน

  ภายหลังจากการจัดงาน บริษัทฯ
  จะจัดทำรายงานผลการสัมมนาและประชุมสรุปผลงานร่วมกับผู้ว่าจ้าง

  -----------------------------------------------------------------------
  4.3 สื่อดิจิตอลและสื่ออื่น

  -----------------------------------------------------------------------

4.3.1 ลักษณะผลิตภัณฑ์หรือบริการ

สื่อดิจิตอล ถือเป็นช่องทางใหม่ในการนำเสนอเนื้อหา ข้อมูลและข่าวสารต่างๆ
เพื่อตอบสนองความต้องการของผู้บริโภคที่รับรู้ข้อมูลผ่านช่องทางใหม่ๆ เช่น อินเทอร์เน็ต
โทรศัพท์มือถือ เป็นต้น
โดยการรับรู้ข้อมูลข่าวสารทางสื่อดิจิตอลเป็นช่องทางที่กำลังเติบโตอย่างรวดเร็วและมีแนวโน้มที่จะเติบโตอย่างต่อเนื่องในอนาคต
ดังนั้น บริษัทฯ จึงเล็งเห็นถึงความสำคัญในการพัฒนาผลิตภัณฑ์และบริการสำหรับสื่อรูปแบบใหม่
เพื่อรองรับการเปลี่ยนแปลงของเทคโนโลยีและการรับรู้ข้อมูลข่าวสารของประชาชน

ผลิตภัณฑ์หลักของสื่อดิจิตอลของบริษัทฯ คือการพัฒนาเว็บไซต์ซึ่งปัจจุบัน บริษัทฯ
ได้พัฒนาเว็บไซต์ขึ้นทั้งสิ้น 8 เว็บไซต์ โดยมีรายละเอียดดังนี้

1. www.arip.co.th

เริ่มดำเนินการตั้งแต่ปี 2542 โดยเป็นเว็บไซต์แหล่งข้อมูลความรู้ทางด้านไอที และคอนซูเมอร์
อิเล็กทรอนิกส์ที่ใหญ่ที่สุดของประเทศไทยแหล่งหนึ่ง ด้วยเนื้อหาข่าวสารและบทความกว่า 100,000
รายการ
โดยมีเนื้อหาหลากหลายประกอบด้วยข่าวสารความเคลื่อนไหวที่ให้ผู้บริโภคสามารถติดตามเทคโนโลยีที่เปลี่ยนแปลงอย่างรวดเร็ว
ซึ่งเน้นการ Update ข่าวสารเป็นรายวัน มีการนำเสนอข้อมูลเคล็ดลับและเทคนิค (Tip &
Technique) บทความต่างๆ ที่น่าสนใจ และบททดสอบผลิตภัณฑ์ใหม่ๆ
เพื่อช่วยในการตัดสินใจเลือกซื้อสินค้าไอที และคอนซูเมอร์ อิเล็กทรอนิกส์ได้อย่างรวดเร็ว
โดยมีการนำเสนอเนื้อหาในรูปแบบ Multimedia Contents ทั้งภาพและเสียง
รวมทั้งสังคมออนไลน์ ทั้งในรูปแบบของ Web blog และการติดตามทาง Facebook และ
Twitter

2. www.thaimail.com

เริ่มดำเนินการตั้งแต่ปี 2541 โดยเป็นระบบอีเมล์บนอินเทอร์เน็ตแห่งแรกของประเทศไทย (Web
Based Free Email System) เป็นระบบอีเมล์ที่ใช้งานได้ง่าย มีเมนูเป็นภาษาไทย ใช้งานได้ฟรี
เพื่อให้คนไทยสามารถใช้ประโยชน์ จากอินเทอร์เน็ตได้อย่างเต็มที่ ทั้งนี้
อีเมล์ได้กลายเครื่องมือสื่อสารที่มีประโยชน์และมีความสำคัญเป็นอย่างมาก ทั้งต่อชีวิตประจำวัน
การศึกษา สังคม ธุรกิจ และกิจกรรมอื่นๆ ปัจจุบันไทยเมล์มีสมาชิกที่ลงทะเบียนอยู่มากกว่า
4,000,000 บัญชี (account) นอกจากนี้ ยังมีบริการห้องสนทนา (Chatroom) ให้กับผู้ใช้อีกด้วย

3. www.buzzidea.tv

เริ่มดำเนินการตั้งแต่ปี 2551 โดยเป็นสถานีทีวีออนไลน์ที่ให้ข่าวสาร สาระความรู้
ตลอดจนไอเดียดีๆ ในรูปแบบของคลิปวีดีโอ ทั้งในเรื่องของเทคโนโลยี ไอที Gadget ต่างๆ
ทั้งทางด้าน ธุรกิจ การตลาด ตลอดจนวิถีชีวิตในยุคดิจิตอล ปัจจุบันมีคลิปวีดีโอมากกว่า 1,000 คลิป

  4. www.thdomain.com

เริ่มดำเนินการตั้งแต่ปี 2543 เป็นศูนย์บริการพาณิชย์อิเล็กทรอนิกส์
สำหรับให้บริการจดทะเบียนชื่อโดเมนเนมที่สะดวก รวดเร็ว และปลอดภัย มาตรฐานระดับโลก
โดยบริษัทฯ เป็นตัวแทนในการให้บริการจดโดเมนเนมของ Internet Corporation for
Assigned Names and Numbers (ICANN)
ซึ่งเป็นหน่วยงานระดับสากลที่มีหน้าที่หลักในการบริหารดูแลอินเทอร์เน็ต

  5. www.comtodaymag.com

เริ่มดำเนินการตั้งแต่ปี 2552 เพื่อประชาสัมพันธ์นิตยสาร COMPUTER.TODAY
และขยายฐานผู้อ่านไปยังผู้บริโภคที่รับรู้ข้อมูลข่าวสารไอทีผ่านอินเทอร์เน็ตเพิ่มมากขึ้น
รวมทั้งเป็นสื่อกลางในการสื่อสารกับผู้อ่านนิตยสารของบริษัทฯ

6. www.commart.co.th

เริ่มดำเนินการตั้งแต่ปี 2550 เพื่อประชาสัมพันธ์นิตยสาร COMMART
รวมทั้งมีรายงานข่าวสารความเคลื่อนไหวของตลาดสินค้าไอที บทความที่เกี่ยวกับเทคโนโลยีต่างๆ
รวมทั้งผลการทดสอบผลิตภัณฑ์ไอทีใหม่ๆ นอกจากนี้ ในช่วงก่อนการจัดงานแสดงสินค้าของบริษัทฯ
1-2 เดือน จะช่วยประชาสัมพันธ์งานแสดงสินค้าของบริษัทฯ ด้วย

7.  www.commartthailand.com

เริ่มดำเนินการตั้งแต่ปี 2543 เพื่อประชาสัมพันธ์งานแสดงสินค้าของบริษัทฯ
โดยมีข้อมูลโปรโมชันต่างๆ กิจกรรมภายในงาน
และรายชื่อผู้ประกอบการที่เข้าร่วมแสดงสินค้าในงาน

8.  www.cemartthailand.com

เริ่มดำเนินการตั้งแต่ปี 2553 เพื่อประชาสัมพันธ์งานแสดงสินค้า CEMART
โดยมีข้อมูลโปรโมชันต่างๆ กิจกรรมภายในงาน
และรายชื่อผู้ประกอบการที่เข้าร่วมแสดงสินค้าในงาน

+-----------------+----------------------+-----------+----------------+
| เว็บไซต์          | เนื้อหา                | วัตถุประสงค์ | กลุ่มเป้าหมาย     |
+=================+======================+===========+================+
| www.arip.co.th  | แหล่งข้อมูลค            | นำเส      | ผู้บริโภ          |
|                 | วามรู้ทางด้านไอทีและคอนซ | นอข้อมูลและ | คยุคใหม่ที่รับรู้ข้อมูล |
|                 | ูเมอร์อิเล็กทรอนิกส์ที่ใหญ่ที่ส | ข่าวสารไอที | ข่าวสารไอทีและคอ |
|                 | ุดแหล่งหนึ่งของประเทศไทย | รวมทั้งขา   | นซูเมอร์อิเล็กทรอน |
|                 | พร้อมข่าวสารความเค     | ยพื้นที่โฆษณา | ิกส์ผ่านอินเทอร์เน็ต |
|                 | ลื่อนไหวเกี่ยวกับเทคโนโลย |           |                |
|                 | ีที่เปลี่ยนแปลงอย่างรวดเร็ว |           |                |
+-----------------+----------------------+-----------+----------------+
| w               | บริก                  | ให้บร      | ธุรกิจขนาดเล็ก    |
| ww.thaimail.com | ารฟรีอีเมล์รายแรกของไทย | ิการฟรีอีเมล์ | ผู้บริโภคที่เพ      |
|                 | พร้อมบริการข่าวสารทั่วไป  | รวมทั้งขา   | ิ่งเริ่มใช้อินเทอร์เน |
|                 | ตลอดจนห้องสนทนา       | ยพื้นที่โฆษณา | ็ตและผู้บริโภคทั่วไป |
|                 | (Chatroom) ให้กับผู้ใช้   | บนเว็บไซต์แ |                |
|                 |                      | ละให้บริการ |                |
|                 |                      | direct    |                |
|                 |                      | e-mail    |                |
+-----------------+----------------------+-----------+----------------+
| www.buzzidea.tv | ส                    | นำเส      | ผู้บริโภคที่ร       |
|                 | ถานีทีวีออนไลน์ที่ให้ข่าวสาร | นอคลิปวีดีโอ | ับรู้ข้อมูลข่าวสารทั่ว |
|                 | สาระความรู้            | เพื่อขายพ   | ไปผ่านอินเทอร์เน็ต |
|                 | ตลอดจนไอเดียดีๆ        | ื้นที่โฆษณาบน |                |
|                 | ทั้งในเรื่องของเทคโนโลยี  | เว็บไซต์และ |                |
|                 | ธุรกิจ การตลาด         | ในคลิปวิดีโอ |                |
|                 | ตลอดจนวิถีชีวิตในยุคดิจิตอล |           |                |
+-----------------+----------------------+-----------+----------------+
| w               | บริการพาณิชย์อิเล็กทรอนิกส์ | ให้บริกา    | บ              |
| ww.thdomain.com | สำหรับจดทะ            | รจดทะเบียน | ุคคลทั่วไปและธุรกิจ |
|                 | เบียนชื่อโดเมนเนมที่สะดวก | โดเมนเนม  | ขนาดเล็ก        |
|                 | รวดเร็วปลอดภัย         |           |                |
|                 | มาตรฐานระดับโลก       |           |                |
+-----------------+----------------------+-----------+----------------+
| www.            | ข่าวสารไอที            | ประชาสัม   | ผู้บริโภคทั่วไป     |
| comtodaymag.com | เทคนิคด้านไอทีต่างๆ      | พันธ์นิตยสาร | สมาช           |
|                 |                      |           | ิกและผู้อ่านนิตยสาร |
+-----------------+----------------------+-----------+----------------+
| ww              | ข่าวสารไอที            | ประ       | ผู้บริโภคทั่วไป     |
| w.commart.co.th | ผลการทดสอบผลิตภัณฑ์ใหม่ๆ | ชาสัมพันธ์นิต | สมาช           |
|                 |                      | ยสารและงา | ิกและผู้อ่านนิตยสาร |
|                 |                      | นแสดงสินค้า | รวมทั้งผู้สนใจเข   |
|                 |                      |           | ้าชมงานแสดงสินค้า |
+-----------------+----------------------+-----------+----------------+
| www.comm        | ข้อมูลงาน COMMART      | ประ       | ผู้สนใจเข        |
| artthailand.com | โปรโมชั่นต่างๆ          | ชาสัมพันธ์งา | ้าชมงานแสดงสินค้า |
|                 | กิจกรรมภายในงาน       | นแสดงสินค้า |                |
|                 | และรายชื่อผู้ประกอบการ   |           |                |
|                 | ที่เข้าร่วมแสดงสินค้าในงาน |           |                |
+-----------------+----------------------+-----------+----------------+
| www.cem         | ข้อมูลงาน CEMART       | ประ       | ผู้สนใจเข        |
| artthailand.com |                      | ชาสัมพันธ์งา | ้าชมงานแสดงสินค้า |
|                 | โปรโมชั่นต่างๆ          | นแสดงสินค้า |                |
|                 | กิจกรรมภายในงาน       |           |                |
|                 | และรายชื่อผู้ประกอบการ   |           |                |
|                 | ที่เข้าร่วมแสดงสินค้าในงาน |           |                |
+-----------------+----------------------+-----------+----------------+

4.3.2 การตลาดและภาวะการแข่งขัน

กลยุทธ์ในการแข่งขัน

1. กลยุทธ์ด้านเนื้อหา

  บริษัทฯ เน้นการนำเสนอเนื้อหาที่มีคุณภาพ น่าสนใจ และทันเหตุการณ์
  ในการดึงดูดจำนวนผู้เข้าชมและสร้างความนิยมให้แก่เว็บไซต์ของบริษัทฯ
  ซึ่งเป็นปัจจัยที่ผู้ประกอบการเลือกในการใช้งบโฆษณา ทั้งนี้ บริษัทฯ
  เป็นผู้มีประสบการณ์ในการสร้างสรรค์สื่อสิ่งพิมพ์มายาวนานทำให้มีข้อได้เปรียบในด้านฐานข้อมูลที่สามารถนำมาใช้และได้รับความน่าเชื่อถือในเชิงของเนื้อหาที่นำเสนอ
  โดยบริษัทฯ มีนโยบายในการสร้างสรรค์เนื้อหาที่มีคุณภาพและมีความถูกต้อง นอกจากนี้ บริษัทฯ
  มีการนำเสนอเนื้อหาข่าวสารที่รวดเร็วและทันเหตุการณ์ มีการครอบคลุมเนื้อหาหลากหลาย
  โดยเน้นนำเสนอข่าวสาร บทความที่น่าสนใจ เทคนิคต่างๆ ที่นำไปใช้ได้จริง
  รวมถึงมีเน้นการตอบโต้ (Interact) กับผู้เข้าชมอยู่ตลอด
  ซึ่งเป็นการสร้างความประทับใจและแรงจูงใจในการติดตามเว็บไซต์และข่าวสารจากบริษัทฯ

2.  กลยุทธ์ด้านรูปแบบและประสิทธิภาพของเว็บไซต์

  บริษัทฯ มีการติดตามเพื่อพัฒนาระบบการใช้งานและรูปแบบของเว็บไซต์ให้ก้าวทันเทคโนโลยีใหม่ๆ
  อยู่เสมอ เช่น การพัฒนาให้เว็บไซต์ www.arip.co.th รองรับการเข้าชมจากอุปกรณ์พกพา
  เช่น Smartphone, Tablet เป็นต้น นอกจากนี้ บริษัทฯ
  มีการเก็บรวบรวมสถิติจำนวนผู้เข้าชมเว็บไซต์ และข้อคิดเห็นจากผู้เข้าชมเว็บไซต์
  รวมทั้งสมาชิกเว็บไซต์ของบริษัทฯ เพื่อประเมินความนิยมของแต่ละเว็บไซต์
  และใช้เป็นแนวทางในการพัฒนาต่อไป

3.  กลยุทธ์ด้านรูปแบบการขาย

  ในการซื้อโฆษณาในเว็บไซต์ต่างๆ ของบริษัทฯ
  ลูกค้าสามารถเลือกรูปแบบการลงโฆษณาได้หลากหลายรูปแบบตามความต้องการและงบประมาณของลูกค้า
  เช่น การลงโฆษณาบนพื้นที่ในเว็บไซต์ การโฆษณาแฝง (Tie-in)
  ในเนื้อหาบทความหรือรายการ การโฆษณาก่อนและหลังรายการทีวีออนไลน์ของบริษัทฯ เป็นต้น

กลุ่มลูกค้าเป้าหมาย

กลุ่มลูกค้าเป้าหมายสามารถแบ่งได้เป็น 2 กลุ่ม คือ

1.  กลุ่มผู้เข้าชม เป็นผู้บริโภคที่สนใจรับรู้ข่าวสารผ่านอินเทอร์เน็ต รวมทั้งสื่ออินเตอร์แอคทีฟต่างๆ

2.  กลุ่มลูกค้าที่ซื้อโฆษณา ประกอบด้วย

-   ลูกค้าโดยตรง เป็นกลุ่มลูกค้าที่เป็นเจ้าของสินค้าที่มีความสนใจที่จะลงโฆษณา ทั้งนี้
    ลูกค้าเป้าหมายของเว็บไซต์ www.arip.co.th
    คือกลุ่มผู้ผลิตสินค้าไอทีและคอนซูเมอร์อิเล็กทรอนิกส์ ในขณะที่ลูกค้าเป้าหมายของเว็บไซต์
    www.thaimail.com และ www.buzzidea.tv
    จะรวมถึงกลุ่มลูกค้าที่เป็นผู้ผลิตสินค้าและบริการทั่วไป
    ไม่เฉพาะเจาะจงเป็นกลุ่มผู้ผลิตสินค้าไอทีและคอนซูเมอร์อิเล็กทรอนิกส์

-   กลุ่มลูกค้าที่เป็นบริษัทโฆษณา (Agency) โดยบริษัทโฆษณาจะซื้อเนื้อที่โฆษณา
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

ภาวะอุตสาหกรรมธุรกิจออนไลน์

พฤติกรรมของผู้บริโภคได้มีการเปลี่ยนแปลงไปโดยมีการให้ความสำคัญกับการใช้งานไอทีในชีวิตประจำวันมากขึ้น
ไม่ว่าจะเป็นการรับข้อมูลข่าวสารทางอินเทอร์เน็ตและการติดต่อสื่อสารทางสังคมออนไลน์ (Social
Network) ที่มีบทบาทเพิ่มขึ้นนอกเหนือจากการใช้งานเพื่อค้นหาข้อมูลและรับส่ง E-mail
โดยผู้บริโภคได้ใช้เวลากับไอทีในชีวิตประจำวัน มากขึ้นเรื่อยๆ
โดยจากข้อมูลของศูนย์เทคโนโลยีอิเล็กทรอนิกส์และคอมพิวเตอร์แห่งชาติ ในปี 2551
มีจำนวนผู้ใช้อินเทอร์เน็ตของประเทศไทยประมาณ 16.1 ล้านคน เพิ่มขึ้นจากปี 2550 ที่มีประมาณ
13.4 ล้านคน ซึ่งมีอัตราเติบโตอยู่ที่ร้อยละ 20
นอกเหนือจากพฤติกรรมของผู้บริโภคที่เปลี่ยนมารับข้อมูลผ่านสื่อออนไลน์แล้ว ยังมีปัจจัยอื่นๆ
ที่สนับสนุนอัตราการเติบโตของจำนวนผู้ใช้อินเทอร์เน็ตอย่างต่อเนื่อง ได้แก่
นโยบายของภาครัฐที่มุ่งส่งเสริมการใช้งานอินเทอร์เน็ต
การขยายการลงทุนในเครือข่ายอินเทอร์เน็ตให้ครอบคลุมต่างจังหวัดมากขึ้น
การพัฒนาเทคโนโลยีอุปกรณ์เคลื่อนที่ที่ทำงานผ่านเครือข่ายไร้สาย (Wireless Device)
และการแข่งขันของผู้ประกอบการทำให้อัตราค่าบริการอินเทอร์เน็ตในปัจจุบันอยู่ในระดับที่ไม่สูง
ทำให้ผู้บริโภคมีโอกาสที่จะได้ใช้อินเทอร์เน็ตมากขึ้น

อย่างไรก็ตาม เมื่อเปรียบเทียบอัตราการเติบโตของการใช้อินเทอร์เน็ต (Internet
Penetration Rate) กับประเทศในกลุ่มอาเซียน
พบว่าประเทศไทยยังคงมีอัตราการใช้อินเทอร์เน็ตที่ค่อนข้างต่ำ โดยข้อมูลจาก
www.internetworldstats.com ณ วันที่ 30 มิถุนายน 2553
ประเทศไทยมีอัตราการใช้อินเทอร์เน็ตที่ประมาณ 24.4% ของจำนวนประชากรทั้งหมด
ในขณะที่ประเทศสิงคโปร์ มาเลเซียและเวียดนามมีอัตราการใช้อินเทอร์เน็ตประมาณ 72.4%,
65.7% และ 25.7% ตามลำดับ
ขณะที่เมื่อพิจารณาถึงการกระจุกตัวของจำนวนผู้ใช้อินเทอร์เน็ตในประเทศไทย พบว่า
ส่วนใหญ่จะกระจุกตัวอยู่ในเขตเมือง
จึงทำให้ประเทศไทยมีโอกาสในการเพิ่มการกระจายการใช้อินเทอร์เน็ตในพื้นที่ต่างๆ
ทั่วประเทศได้อีกมาก

จำนวนผู้ใช้อินเทอร์เน็ตที่เพิ่มขึ้นย่อมทำให้กลุ่มเป้าหมายที่นิยมสื่อสารด้วยโฆษณาออนไลน์เพิ่มขึ้นด้วย
โดยสื่ออินเทอร์เน็ตถือเป็นสื่อสมัยใหม่ที่เริ่มได้รับความนิยม
ถึงแม้ว่าจะมีเม็ดเงินโฆษณาไม่สูงนักเมื่อเทียบกับสื่อหลัก ได้แก่ โทรทัศน์ หนังสือพิมพ์ วิทยุ นิตยสาร
เป็นต้น โดยจากข้อมูลของ Nielsen Media Research มีเม็ดเงินเพียงร้อยละ 0.3
ของเม็ดเงินโฆษณาทั้งหมดในปี 2552 แต่มีอัตราการเติบโตที่สูงอย่างก้าวกระโดด โดยในปี 2552
มีเม็ดเงินโฆษณาผ่านสื่ออินเทอร์เน็ตประมาณ 259 ล้านบาท เพิ่มขึ้นจากปี 2551
ซึ่งมีเม็ดเงินประมาณ 172 ล้านบาท คิดเป็นอัตราเติบโตที่ร้อยละ 50.6 ในขณะที่สื่อหลักอื่นๆ เช่น
หนังสือพิมพ์ วิทยุ และนิตยสาร มีเม็ดเงินโฆษณาลดลงคิดเป็นอัตราการลดลงร้อยละ 7.41 ร้อยละ
11.08 และร้อยละ 12.9 ตามลำดับ
เนื่องจากสื่ออินเทอร์เน็ตสามารถเข้าถึงกลุ่มเป้าหมายได้ชัดเจน
โดยเฉพาะกลุ่มผู้บริโภคในเมืองและผู้บริโภครุ่นใหม่ เพราะสามารถเข้าถึงตัวผู้บริโภคได้ง่าย
มีราคาถูกกว่าสื่อในช่องทางอื่นๆ

สำหรับแนวโน้มการเติบโตของสื่อสมัยใหม่ ศูนย์วิจัยกสิกรไทยคาดว่ายังคงมีอัตราการเติบโตสูง
โดยมองว่าสื่อที่น่าจะมีการเติบโตได้ดี คือ สื่อดิจิตอล
ซึ่งเป็นสื่อที่เกิดขึ้นตามพัฒนาการของเทคโนโลยีที่มีแนวโน้มการเติบโตอย่างต่อเนื่อง เช่น เว็บไซต์
เอ็มเอสเอ็น (MSN) E-mail และโทรศัพท์เคลื่อนที่
เนื่องจากสื่อดิจิตอลสามารถเจาะจงไปยังกลุ่มบริโภคในเมืองและผู้บริโภครุ่นใหม่
เพราะมีความสะดวก สามารถเข้าถึงตัวผู้บริโภคได้ง่าย มีราคาถูก
สามารถสร้างกระแสการบอกต่อของผู้บริโภคได้อย่างรวดเร็วเมื่อเทียบกับสื่อโฆษณาประเภทอื่นๆ
ตลอดจนสามารถระบุกลุ่มเป้าหมายได้ชัดเจนกว่าสื่ออื่นๆ นอกจากนี้
กลุ่มเป้าหมายยังมีแนวโน้มเพิ่มสูงขึ้นอย่างต่อเนื่อง ทั้งนี้ สินค้าที่ใช้สื่อดิจิตอลสูงสุด 3 อันดับแรก
ได้แก่ สินค้าอุปโภคบริโภค สถาบันการเงิน และสินค้าเทคโนโลยีและการสื่อสารต่างๆ

สำหรับผู้ประกอบการ ปัจจุบันมีการเปิดเว็บไซต์เป็นจำนวนมาก เนื่องจากทำได้ไม่ยากนัก
อย่างไรก็ตาม
สำหรับเว็บไซต์ที่เน้นนำเสนอข้อมูลข่าวสารด้านไอทีและมีการจัดทำฐานข้อมูลขนาดใหญ่นั้น
ยังคงมีจำนวนจำกัด เนื่องจากผู้ประกอบการจำเป็นจะต้องมีความพร้อมในการสร้างฐานข้อมูล
การให้ข่าวสารที่รวดเร็ว มีเนื้อหาที่น่าติดตามและสามารถนำไปใช้ประโยชน์ได้จริง ดังนั้น
จึงไม่ใช่เรื่องง่ายที่จะสร้างฐานผู้เข้าชมและความนิยมของเว็บไซต์ขึ้นมา ทั้งนี้ บริษัทฯ
มีประสบการณ์ในการผลิตสื่อสิ่งพิมพ์ด้านธุรกิจ โดยเฉพาะอย่างยิ่งด้านไอที ที่ยาวนานกว่า 20 ปี
จึงมีข้อได้เปรียบที่มีความพร้อมในด้านเนื้อหาและความน่าเชื่อถือ โดยบริษัทฯ
ได้นำเนื้อหาและฐานข้อมูลที่มีมาพัฒนาต่อยอดเป็นผลิตภัณฑ์และบริการผ่านสื่อรูปแบบใหม่ โดย
www.arip.co.th ถือเป็นเว็บไซต์ไทยที่มีแหล่งข้อมูลความรู้ทางด้านไอที และคอนซูเมอร์
อิเล็กทรอนิกส์ที่ใหญ่ที่สุดแหล่งหนึ่ง สำหรับเว็บไซต์ไทยอื่นๆ ที่มีข้อมูลด้านไอที และคอนซูเมอร์
อิเล็กทรอนิกส์ เช่น www.i3.in.th, www.ecommerce-magazine.com เป็นต้น
ในขณะที่เว็บไซต์ไทยที่เป็นศูนย์รวมวีดีโอคลิปต่างๆ เพื่อนำเสนอข่าวสารและข้อมูลที่น่าสนใจต่างๆ
ยังคงมีจำนวนจำกัด เช่น www.fukduk.tv และ www.duocore.tv เป็นต้น

สรุปเว็บไซต์คู่แข่งของบริษัทฯ

  ---------------------------- ------------------------ ---------------------------------
  ชื่อเว็บไซต์                     บริษัท                     เนื้อหา

  www.i3.in.th                 บริษัท ทรู ดิจิตอล คอนเท้นท์    เน้นข่าว และบทความไอที
                               แอนด์ มีเดีย จำกัด           

  www.ecommerce-magazine.com   บริษัท มีเดีย แอสโซซิเอตเต็ด   บทความทางด้านธุรกิจพาณิชย์อิเล็กทรอนิกส์
                               จำกัด                     และไอที

  www.chipthailand.com         บริษัท วีบีที คอมมิวนิเคชั่น จำกัด รายงานข่าวสาร บทความไอที

  www.fukduk.tv                บริษัท ฟุ๊คดุ๊ค โปรดักชั่น จำกัด   ทีวีออนไลน์ ด้านวาไรตี้และไอที

  www.duocore.tv               บริษัท โธธ มีเดีย จำกัด       รายการข่าวไอทีประจำสัปดาห์ เนื้อหาเชิงลึก
  ---------------------------- ------------------------ ---------------------------------

4.3.1.3 การจัดหาผลิตภัณฑ์และบริการ

ขั้นตอนในการผลิตเว็บไซต์

1.  ฝ่ายผลิต

-   พัฒนาเว็บไซต์

  ประกอบด้วย Web Programmer จะทำหน้าที่เขียนโปรแกรม ออกแบบและพัฒนาฐานข้อมูล
  และการใช้งาน (Application) บนเว็บไซต์ Web Designer
  ทำหน้าที่ออกแบบเว็บไซดและกราฟฟิคต่างๆ Web Editor ทำหน้าที่รับผิดชอบข้อมูล
  ข่าวสารบนเว็บไซต์ให้ทันต่อเหตุการณ์ และ Web Master ผู้ดูแลเว็บไซต์ในภาพรวม

-   คลิปวีดีโอ

  ประกอบด้วย Producer ทำหน้าที่ควบคุมรายละเอียดการผลิต Script Writer ทำหน้าทีเขียน
  และแก้ไขบทสนทนาที่ใช้ในการผลิตรายการทั้งในส่วนรายการของทางเว็บไซต์เอง และลูกค้า
  Creative ทำหน้าที่สร้างสรรค์รูปแบบการนำเสนอ
  เพื่อให้วิดีโอทีผลิตออกมาสามารถสื่อสารตรงตามความต้องการ ช่างกล้อง ช่างเสียง / ไฟ
  ฝ่ายตัดต่อวิดีโอ ฝ่ายกราฟิกวิดีโอ

2.  เนื้อเรื่อง

  ในการผลิตเนื้อหาในเว็บไซต์ บริษัทฯ
  มีข้อได้เปรียบเนื่องจากสามารถรวบรวมเนื้อเรื่องจากฐานข้อมูลและเนื้อหาที่บริษัทฯ
  มีอยู่จากสื่อสิ่งพิมพ์ต่างๆ มาใช้ให้เกิดประโยชน์เพิ่มขึ้น อย่างไรก็ตาม
  เนื้อหาที่ใช้ในการผลิตนิตยสารและเนื้อหาที่นำขึ้นเว็บไซต์ยังคงมีความแตกต่างกันอยู่มาก
  เนื่องจากมีกลุ่มลูกค้าเป้าหมายที่แตกต่างซึ่งทำให้ข้อมูลข่าวสารที่ต้องการรับรู้มีความแตกต่างเช่นกัน
  โดยรายละเอียดเนื้อหาในเว็บไซต์จะเน้นข้อมูลข่าวสารที่รวดเร็ว
  การเกาะกระแสในเรื่องที่แปลกใหม่ และมีการ Update ข่าวสารให้ทันต่อเหตุการณ์ โดย Web
  Editor
  จะเป็นผู้คิดรายละเอียดเนื้อหาข้อมูลข่าวสารที่นำเสนอซึ่งมีความจำเป็นที่ต้องใช้ความรวดเร็วในการนำเสนอและการโต้ตอบกับผู้เข้าชม
  สำหรับการผลิตวีดีโอคลิป Web Editor
  จะเป็นผู้ให้นโยบายโดยรวมในการจัดทำเนื้อหาของรายการและฝ่ายผลิตจะเป็นผู้ดำเนินการจัดทำ

ต้นทุนการผลิต

ในส่วนของต้นทุนการผลิต ค่าใช้จ่ายหลัก คือ ต้นทุนบุคลากร อุปกรณ์คอมพิวเตอร์ Server
และการบำรุงรักษาอุปกรณ์ดังกล่าว ในส่วนของการผลิตทีวีออนไลน์
จะมีต้นทุนการผลิตในส่วนของอุปกรณ์ที่ใช้ในการผลิตวิดีโอและค่าผู้ดำเนินรายการด้วย โดยบริษัทฯ
จะจ่ายค่าตอบแทนสำหรับผู้ดำเนินรายการในรูปแบบของ ค่าจ้างต่อรายการ

ผลกระทบต่อสิ่งแวดล้อม

- ไม่มี –

งานที่ยังไม่ส่งมอบ

- ไม่มี -